Pečoras jūra

Pečoras jūra () ir Ziemeļu Ledus okeānam piederīga jūra Barenca jūras dienvidaustrumos, bieži tiek tai pieskaitīta. Tās akvatorija tiek definēta kā daļa no Barenca jūras uz austrumiem no līnijas, ko velk no Kostinšara šauruma dienvidu gala Novaja Zemļas dienvidrietumos līdz Kolgujevas salas ziemeļu galam un no Kolgujevas dienvidu gala līdz Svjatojnosa zemesragam pie ieejas Čošas līcī. Pečoras jūrai pieskaitāms Pomoru šaurums starp kontinentu un Kolgujevas salu, bet nepieskaita Karas Vārtu un Jugorskijšara šaurumus.

Krasta līnija stipri izrobota, lielākie līči ir Pečoras līcis, kurā ietek Pečoras upe, un Haipudiras līcis. Austrumos Pečoras jūru norobežo Vaigačas sala un Novaja Zemļa, bet Karas Vārtu un Jugorskijšara šaurumi to savieno ar Karas jūru.

Lielākā apdzīvotā vieta un osta krastā ir Varandeja, kas tiek izmantota arī naftas produktu pārkraušanai. Pečoras jūrā kopš 2014. gada darbojas Krievijas pirmā Arktikas peldošā urbšanas platforma Prirazlomnaja.


Brasaī

Brasaī (), īstajā vārdā Ģula Halāss (; dzimis 1899. gada 9. septembrī Brašovā Austroungārijā, miris 1984. gada 8. jūlijā Boljēsirmērā (Beaulieu-sur-Mer) Francijā) ir ungāru izcelsmes franču fotogrāfs. Viņš pazīstams ar tādu 20. gadsimta slavenību kā Salvadora Dalī, Pablo Pikaso, Anrī Matisa, Alberto Džakometi, Žana Ženē fotoportretiem. Strādājis kā modes fotogrāfs. Brasaī bija arī tēlnieks, gleznotājs, žurnālists un rakstnieks. Bija aktīvs sirreālisma avangarda aprindās. Draudzējās ar Žaku Prevēru un Henriju Milleru. 1976. gadā tika apbalvots ar Goda Leģiona ordeni. Pirmais saņēma Francijas Kultūras ministrijas 1978. gadā nodibināto Valsts lielo fotogrāfijas balvu (Grand Prix national de la photographie). Apglabāts Monparnasas kapsētā. Parīzes 13. apgabalā viņa vārdā ir nosaukts skvērs (Jardin Brassaï).


Brazīlijas štati

Brazīlijas štati () ir Brazīlijas federālā iedalījuma vienības. Brazīlija sastāv no divdesmit sešiem štatiem un viena federālā distrikta (galvaspilsēta Brazilja). Štati ir apvienoti reģionos un sīkāk iedalās 5564 municipalitātēs.


Prinča Gustava Ādolfa jūra

Prinča Gustava Ādolfa jūra () ir Ziemeļu Ledus okeānam piederīga neliela starpsalu jūra Kanādas Arktiskajā arhipelāgā. Izvietojusies starp Ellefa Ringnesa salu ziemeļaustrumos, Bordena un Makenzi Kinga salu rietumos un Lohīdu dienvidos. Nosaukta par godu kroņprincim Gustavam Ādolfam, nākamajam Zviedrijas karalim Gustavam VI Ādolfam, 1902. gadā norvēģu polārpētnieka Oto Sverdrupa ekspedīcijas laikā.


Poļu koridors

Poļu koridors (; ) jeb Dancigas koridors () bija starpkaru periodā lietots termins, ar kuru apzīmēja Polijai piederošu zemes joslu agrāko Vācijas Impērijas Rietumprūsijas un Pozenes provinču teritorijā, kas tai tika piešķirta pēc Pirmā pasaules kara saskaņā ar Versaļas līgumu, lai dotu atjaunotajai valstij pieeju jūrai.

Līdz ar teritorijas nodošanu Vācijas Impērijas mantiniece Veimāras Republika tika sadalīta divās daļās, Austrumprūsijai kļūstot par eksklāvu, turklāt vēlāk vācu apdzīvotā Danciga tika pasludināta par brīvpilsētu. Poļu realizētās politikas dēļ reģionu pameta ievērojama daļa šeit dzīvojošo vāciešu, vācu revanšisms un abu pušu nacionālistiskā retorika padarīja Poļu koridoru par saspīlējuma avotu abu valstu politikā. 1939. gada vasarā Trešais reihs izteica ultimātu Polijai, pieprasot teritorijas atdošanu, nedaudz vēlāk koridors kļuva par vienu no nacistu ieganstiem Polijas kampaņas uzsākšanai.


Enriko Karūzo

Enriko Karūzo (Enrico Caruso, ; dzimis , miris ) bija itāliešu operdziedātājs (tenors). Viņš uzstājās Eiropas un Amerikas slavenākajos operteātros un tiek uzskatīts par vienu no 20. gadsimta sākuma pazīstamākajiem tenoriem. Karūzo bija viens no pirmajiem dziedātājiem, kura balss ierakstīta gramofonā. Lielākā daļa no viņa 290 ierakstiem mūsdienās pieejami CD un digitālā formātā.


Charlie Hebdo apšaude

Charlie Hebdo apšaude notika Parīzē, Francijā.

Francijas satīriskā žurnāla Charlie Hebdo vadības ēkas apšaudi veica divi bruņoti vīrieši maskās: Saīds Kuašī () un Šerīfs Kuašī (). Apšaudē tika nogalināti 11 cilvēki un vēl 12 ievainoti. Nogalināto vidū bija žurnāla galvenais redaktors, karikatūristi un divi ēkā esošie apsargi. Pēc apšaudes abi uzbrucēji kopā ar šoferi (aizdomās tiek turēts Hamīds Murāds ()) aizbrauca no notikuma vietas. 9. janvārī netālu no Parīzes abi šāvēji tika nogalināti policijas veiktas aizturēšanas operācijas laikā.

Teroristu uzbrukuma iemesls bija žurnālā publicētās karikatūras, kas attēloja islāma pravieti Muhamedu.

Šis bija terorisma akts ar lielāko upuru skaitu Francijā kopš , kad vilciena sprādzienā gāja bojā 28 cilvēki.


Zemienes svītrainais tenreks

Zemienes svītrainais tenreks (Hemicentes semispinosus) ir tenreku dzimtas zīdītājs, kas apdzīvo Madagaskaru.


Upes zīriņš

Upes zīriņš (Sterna hirundo) ir kaiju dzimtas (Laridae) jūras putnu suga, kurai ir 4 pasugas. Upes zīriņš izplatīts visā Eirāzijā, kā arī Ziemeļamerikas centrālajā daļā. Mazākas populācijas vietām mājo Atlantijas okeāna ziemeļu daļas salās un piekrastēs. Ziemo gar jūru un okeānu piekrastēm abpus ekvatoram, sasniedzot Dienvidamerikas pašu galu. Lai arī kopējais izplatības areāls ir liels, atsevišķos reģionos sugas populācija samazinās un tās izdzīvošana ir apdraudēta. Eiropā upes zīriņš ir aizsargājama suga, arī Latvijā tas ir iekļauts īpaši aizsargājamo sugu sarakstā.

Upes zīriņa tuvākais radinieks saskaņā ar ģenētiskajiem pētījumiem ir Dienvidamerikas zīriņš (Sterna hirundinacea).


Charlie Hebdo

Charlie Hebdo () ir franču satīras iknedēļas laikraksts. Tas publicē karikatūras, ziņojumus, polemiku un anekdotes. Laikraksts izveidots 1970. gadā. 1981. gadā tas beidza darbību, bet 1992. gadā atkal tika izdots.

Laikraksta birojam divas reizes ir uzbrukuši teroristi. Pirmo reizi 2011. gadā, bet otro reizi — 2015. gadā. 2015. gadā Charlie Hebdo apšaudē divi bruņoti vīrieši maskās iebruka laikraksta birojā un nogalināja 12 cilvēkus. Teroristu uzbrukuma iemesls bija žurnālā publicētās karikatūras, kas attēloja islāma pravieti Muhamedu.


Konstantīns Rokosovskis

Konstantīns Rokosovskis (, ; dzimis , miris ) bija poļu virsnieks, PSRS un Polijas maršals. Polijas aizsardzības ministrs no 1949. gada un PTR Ministru padomes priekšsēdētāja vietnieks (1952-1956).


Consumer Electronics Show

International CES, plašāk zināms kā Consumer Electronics Show (CES), ir starptautiski pazīstama elektronikas un tehnoloģiju izstāde, kas piesaista lielas kompānijas un industrijas profesionāļus no visas pasaules. Izstāde notiek katru gadu janvārī Las Vegas Convention Center telpās Lasvegasā, ASV. Pasākums nav atvērts parastiem apmeklētājiem, bet tajā parasti tiek prezentēti jauni produkti un notiek jaunu tehnoloģiju demonstrācija. CES popularitāte pieauga pēc konkurējošās izstādes COMDEX atcelšanas.


Federika Mogerīni

Federika Mogerīni (; dzimusi ) ir itāliešu politiķe un diplomāte, kas ir pašreizējā Eiropas Savienības augstā pārstāve ārpolitikas un drošības politikas jomā, ieņem Eiropas Komisijas viceprezidentes amatu Junkera komisijā. Pārstāv Itālijas Demokrātisko partiju.

Absolvējusi Romas Sapiencas universitāti ar grādu politikas zinātnē. 2008. gadā ievēlēta Itālijas parlamenta apakšpalātā, 2013. gadā tika pārvēlēta. 2014. gadā Renci kabinetā kļuva par jaunāko ārlietu ministri Itālijā pēc Otrā pasaules kara. 2014. gadā kļuva par Eiropas Savienības augsto pārstāvi ārpolitikas un drošības politikas jomā.


Valpenes piramīda

Valpenes piramīda ir piemineklis, kas veltīts Krišjānim Baronam. Pieminekli 1990. gadā pēc Imanta Ziedoņa ieceres veidojis tēlnieks Vilnis Titāns. Piemineklis ir lielu akmeņu krāvums piramīdas formā ap 6 metru augstumā, tās pamatnes apkārtmērs ap 50 metru, tā simbolizē Kr. Barona ieguldījumu latviešu tautasdziesmu vākšanā un apkopošanā.

Tuvumā ir atradusies Valpenes muižas ēka, kurā dzīvojis Krišjānis Barons kopā ar savu māti, netālu Valpenes kapos apglabāta Kr. Barona māte un māsas.

Akmeņi piemineklim savākti no apkārtējiem laukiem, tajos iekalti meliorācijā iznīcināto apkārtnes māju vārdi. Iekalto māju vārdi ir izvietoti atbilstoši mājas atrašanās vietas virzienam.


Federālā rezervju sistēma

Federālā rezervju sistēma () ir 12 reģionālo valsts banku apvienība ASV, kas veic centrālās bankas funkcijas. Tika izveidota .

Septiņu locekļu Federālās rezervju sistēmas valde nosaka rezervju prasības bankām loceklēm, pārskata un nosaka diskonta likmes, ko nosaka 12 Federālās rezervju bankas, pārskata arī rezervju banku budžetu. Valdes priekšsēdētāju ASV prezidents ieceļ uz četru gadu termiņu. Pašreizējais Federālās rezervju sistēmas vadītājs ir Džeroms Pauels.

Pati Federālā rezervju banka ir korporācija, kuru vada deviņu direktoru valde, no kuriem sešus ievēl bankas locekles un trīs ieceļ Federālās rezervju sistēmas valde. 12 Federālās rezervju bankas atrodas Bostonā, Ņujorkā, Filadelfijā, Čikāgā, Sanfrancisko, Klīvlendā, Ričmondā, Atlantā, Sentluisā, Mineapolisā, Kanzassitijā un Dalasā.


Sindija Lopere

Sintija Ena Stefanija "Sindija" Lopere (; dzimusi ) ir amerikāņu dziedātāja, dziesmu autore, aktrise. Vislabāk pazīstama ar savu Roberta Hazarda 1979. gada dziesmas "Girls Just Want To Have Fun" versiju, kas izdota 1983. gadā. Karjera ilgusi vairāk nekā 30 gadus.

Debijas albumu She's So Unusual izdevusi 1983. gadā, tas bija pirmais sieviešu mākslinieču albums, no kura Billboard Hot 100 topa pirmajā pieciniekā ierindojās četri singli: Girls Just Want to Have Fun, Time After Time, She Bop un All Through the Night. Lopere saņēma Grammy balvu kā gada labākā jaunā māksliniece. Kopumā izdevusi desmit studijas albumus, no kuriem lielākos panākumus guva pirmie trīs.

2013. gadā ieguvusi Tony balvu par labāko oriģinālmūziku. Vēl māksliniece ir saņēmusi dažādus citus apbalvojumus. Mākslinieces videoklipu dziesmai Girls Just Want to Have Fun MTV, VH1 un Rolling Stone ir atzinuši par vienu no visu laiku labākajiem videoklipiem. Debijas albums tika iekļauts Rolling Stone 500 visu laiku izcilāko albumu sarakstā. VH1 Loperi ierindoja 58. vietā 100 rokenrola lieliskāko sieviešu sarakstā. Viena no 20 māksliniekiem, kas ieguvuši Grammy, Emmy un Tony balvu.


Mad Men

Mad Men ir amerikāņu televīzijas seriāls, kura autors ir Metjū Veiners. Seriāls tika pārraidīts ASV kabeļtelevīzijas kanālā AMC no līdz . Seriālam kopumā iznāca septiņas sezonas (92 sērijas).

Seriāls ir par vienu no Ņujorkas prestižākajām reklāmas aģentūrām 20. gadsimta 60. gadu sākumā, darbība koncentrējas uz uzņēmuma noslēpumaino, bet ļoti talantīgo reklāmas vadītāju Donaldu Dreiperu. Saskaņā ar seriāla pirmo sēriju frāze "Trakie vīrieši" (Mad men) ir slenga termins, kuru 20. gadsimta 50. gados izveidoja Medisona avēnijā (Madison Avenue) strādājošie reklāmas nozares darbinieki par sevi, tomēr vēlākajā gaitā tas tiek apstrīdēts.

Kopš seriāla pirmizrādes tas guvis plašu atzinību par vēsturisko precizitāti, vizuālo stilu, kostīmiem, tēlojumu, scenāriju, režiju. Seriāls ir ieguvis 15 Emmy un 4 Zelta globusa balvas. Šis ir pirmais kabeļtelevīzijas seriāls, kas ieguvis labākā drāmas seriāla balvu Emmy pasniegšanas ceremonijā, seriāls uzvarēja šajā nominācijā četrus gadus pēc kārtas. Tiek uzskatīts par vienu no visu laiku labākajiem televīzijas drāmas seriāliem.


Silīcija ieleja (seriāls)

"Silīcija ieleja" () ir amerikāņu televīzijas komēdijseriāls, kura autori ir Maiks Džadžs, Džons Altšūlers un Deivs Krinskis. Seriāls no līdz tika pārraidīts televīzijas kanālā HBO. Seriālam kopsummā iznākušas sešas sezonas (56 sērijas).

Seriāls ir par sešiem jauniem vīriešiem, kas dibina jaunuzņēmumu Silīcija ielejā. Silicon Valley ir guvis panākumus, ticis nominēts dažādiem apbalvojumiem, tai skaitā Primetime Emmy un Zelta globusa balvai.


Popcorn Time

Popcorn Time bija sākotnējais nosaukums BitTorrent klienta un multimediju atskaņotāja programmatūrai. Tā bija bezmaksas alternatīva tādiem abonentmaksas video straumēšanas pakalpojumiem kā Netflix. Popcorn Time izmantoja secīgu lejupielādi, lai atskaņotu nelegālas filmu kopijas no tīmekļa vietnes YTS, (yts.re, iepriekš YIFY) (bija arī iespēja pievienot un izmantot citus trakerus).

Drīz pēc publiskošanas Popcorn Time ātri ieguva plašsaziņas līdzekļu uzmanību, kur lietošanas ērtumā tika salīdzināts ar Netflix. Pēc popularitātes pieauguma 2014. gada 14. martā sākotnējie izstrādātāji pārstāja tās attīstīšanu un atslēdza savus pakalpojumus. Tas tika skaidrots ar spiedienu no MPAA. Pēc šī notikuma citi izstrādātāji radīja savus atzarus, lai uzturētu programmu un radītu jaunu funkcionalitāti.


Hebridu jūra

Hebridu jūra (, ) ir Atlantijas okeānam piederīga starpsalu jūra Lielbritānijas ziemeļrietumu piekrastē. Izvietojusies starp Iekšējām Hebridu salām un Skotijas krastu austrumos un Ārējo Hebridu salu dienvidu daļu rietumos. Ziemeļos Mazā Minča šaurums to savieno ar Minču. Starptautiskā Hidrogrāfijas organizācija to pieskaita Skotijas rietumu krasta iekšējām jūrām.


Orange Is the New Black

Orange Is the New Black ir ASV komēdijdrāmas seriāls, kura autore ir Džendži Koena. Seriāls kopš tiek pārraidīts Netflix. Seriāla sižeta pamatā ir Paiperas Kermanas memuāri Orange Is the New Black: My Year in a Women's Prison par viņas pieredzi, izciešot cietumsodu. Seriālam kopumā ir piecas sezonas un 52 sērijas.

Seriāls ir par biseksuālo Paiperu Čepmenu, kurai piespriesti 15 mēneši cietumā par 10 gadus vecu noziegumu — kofera, kurā ir nauda par narkotikām, pārvadāšanu viņas draudzenei Aleksai Vosai, kas ir starptautiska narkotiku kontrabandiste. Seriāls ir guvis labus panākumus, ticis nominēts dažādiem apbalvojumiem, vairakus arī ir saņēmis.


Puikas gadi

"Puikas gadi" () ir 2014. gada ASV drāmas filma, kuras režisors ir Ričards Linkleters.

Filmu uzņēma 12 gadus no 2002. gada maija līdz 2013. gada oktobrim un tajā parādīts jauna puiša un viņa māsas augšanas process. Tajā galvenās lomas attēlo Ellars Koltreins, Patrīcija Ārkete, Loreleja Linkletera un Ītans Hoks.

Filmas pirmizrāde notika Sandensas kinofestivālā, kinoteātros filmas demonstrēšana uzsākta . Filmas režisors saņēma Sudraba lāci kā labākais režisors Berlīnes starptautiskajā kinofestivālā. 69 kritiķu vērtējumā šī bija 2014. gada labākā filma — labākais rādītājs starp visām 2014. gada filmām. Filma ir tikusi nominēta dažādiem apbalvojumiem. 2016. gada BBC 100 labāko 21. gadsimta filmu sarakstā "Puikas gadi" ierindojās 5. vietā.


Parastais tenreks

Parastais tenreks (Tenrec ecaudatus) ir tenreku dzimtas zīdītājs, vienīgais savā ģintī. Tā dabiskais areāls aptver Madagaskaru, ievests arī vairākās apkārtējās salās. Ārēji atgādina ko vidēju starp ezi un cirsli.

Madagaskarā tenreku medī un lieto uzturā, kur tā gaļu uzskata par delikatesi.


Nesalauztais

Filma ir par Luisu Dzamperīni, pazīstamu amerikāņu vieglatlētu, kas Otrajā pasaules karā tika turēts karagūstekņu nometnē Japānā. Tajā galvenās lomas attēlo Džeks O'Konels, Dounels Glīsons, Mijavi, Garets Hedlunds un Finns Vitroks.

Filmas pirmizrāde notika Sidnejā, kinoteātros ASV — . Pats Dzamperīni nomira dažus mēnešus pirms filmas pirmizrādes 97 gadu vecumā.

Filma tika nominēta trīs Amerikas Kinoakadēmijas balvām par labāko operatora darbu, labāko skaņu un labāko skaņas montāžu. Amerikas Kinoinstitūts to atzina par vienu no vienpadsmit gada labākajām filmām.


Brīvības piemineklis (nozīmju atdalīšana)

Brīvības piemineklis var būt: Brīvības piemineklis — piemineklis Rīgā; Brīvības piemineklis — piemineklis Jēkabpilī; Bauskas Brīvības piemineklis — piemineklis Bauskā.


DHL Ecuador

DHL Ecuador ir Ekvadoras lidsabiedrība, kas nodrošina kravas pārvadajumus Ekvadorā DHL Express vajadzībām. Galvenā bāze atrodas Mariscal Sucre starptautiskajā lidostā Kito; sekundārā — José Joaquín de Olmedo starptautiskajā lidostā Gvajakilā. Lidsabiedrība dibināta 1991. gada februārī ar nosaukumu Trans Am Aero Express del Ecuador.

DHL Ecuador īpašnieks ir Panamā reģistrētais DHL Aero Expreso, kurš ietilpst DHL Express grupā.

Lidsabiedrības gaisa flote sastāv no vienas Francijā izgatavotas lidmašīnas ATR 42-300. Agrāk tai kalpoja lidmašīna Dassault Falcon 20.


Indukcijas plīts

Indukcijas plīts karsē ēdiena traukus, izmantojot elektrisko indukciju, nevis siltumvadītspēju no liesmas vai elektriska sildelementa. Gandrīz visiem indukcijas plīts virsmu modeļiem ir prasība, ka traukiem ir jābūt izgatavotiem no feromagnētiska metāla vai tādam metālam (piemēram, čugunam vai nerūsošam tēraudam) jābūt trauka sastāvā. Vara, stikla un alumīnija traukus var novietot uz feromagnētiska diska, kurš darbojas kā parasts sildelements.

Indukcijas plītī zem traukiem ir izvietoti vara vadu tinumi un caur tiem tiek laista augstfrekvences (20—100 kHz) maiņstrāva. Tā rezultātā mainīgais magnētiskais lauks rada magnētiskās indukcijas plūsmu, kas rada Fuko strāvas traukā, kurš darbojas kā transformatora sekundārais tinums. Fuko strāvas, plūstot caur pretestību, karsē trauku.


Ziemeļu reģions (Brazīlija)

Ziemeļu reģions () ir viens no pieciem Brazīlijas reģioniem valsts ziemeļu daļā. Robežojas ar Centrālrietumu reģionu dienvidos, ar Ziemeļaustrumu reģionu austrumos, ar Bolīviju un Peru rietumos, ar Kolumbiju, ar Venecuēlu, ar Gajānu, ar Surinamu un ar Gviānu ziemeļos. Reģionu ziemeļaustrumos apskalo Atlantijas okeāns. Reģiona lielākās pilsētas ir Manausa un Belena. Ziemeļu reģiona kopējā platība ir 3 853 327 km², pēc 2014. gada datiem reģionā dzīvo 17 231 027 iedzīvotāji. Tas ir lielākais reģions Brazīlijā pēc platības un ceturtais lielākais pēc iedzīvotāju skaita, ar zemāko iedzīvotāju blīvumu un mazāko daļu valsts ekonomikas kopproduktā. Reģiona platība aizņem 45,27% no kopējās Brazīlijas teritorijas. Ziemeļu reģions ir sīkāk sadalīts septiņos štatos kā Akri, Amapa, Amazonasa, Para, Rondonija, Roraima un Tokantinsa.

Lielu daļu no reģiona platības aizņem Amazones lietus mežs, kas sastāda pusi no visā pasaulē sastopamo lietus mežu platības. Reģiona ekonomika lielākoties balstīta kultūraugu plantācijās (īpaši gumijkoki), kā arī kalnrūpniecībā (zelts, dārgakmeņi, metālu rūdas).


Krievijas kultūras mantojuma reģistrs

Krievijas kultūras mantojuma reģistrs () ir vēsturiski vai kulturāli nozīmīgu cilvēka veidotu nekustamo objektu saraksts. Sarakstā iekļauti dažādas ēkas, ievērojamu cilvēku memoriālie nami, pieminekļi, kapsētas, kapi, arheoloģiskie pieminekļi un kultūras ainavas. Sarakstu pārvalda Kultūras ministrijas pakļautībā esošā Rosohrankultura aģentūra.

Kopumā sarakstā iekļauti apmēram 100 000 objekti. Lielākais objektu daudzums (43%) atrodas Ziemeļrietumu federālajā apgabalā, 37% atrodas Centrālajā federālajā apgabalā.


Ļeņina mauzolejs

Ļeņina mauzolejs () ir mauzolejs, kur glabājas Vladimirs Ļeņins. Tas atrodas Sarkanajā laukumā, Maskavā. Mauzolejs ir atvērts vairākas dienas nedēļā no plkst. 10 līdz 13.


Valērijs Šarovs

Valērijs Šarovs (Валерий Юрьевич Шаров; dzimis , miris ) bija PSRS un Krievijas žurnālists; gatavojies kā kosmonauts, bet nav lidojis kosmosā.

1976. gadā Šarovs absolvēja Gorkijas valsts universitātes bioloģijas fakultāti specialitātē "Cilvēka un dzīvnieku fizioloģija un bioķīmija". Sāka strādāt Maskavas ārstu uzlabošanas centrālajā institūtā. 1979. gadā viņš strādāja Viskrievijas aklo biedrības Speciālajā konstruktoru birojā. No 1980. līdz 1982. gadam bija laikraksta "Maskavas universitāte" korespondents. 1982. gadā Šarovs pabeidza Maskavas valsts universitātes žurnālistikas fakultāti. Sāka strādāt Maskavas valsts universitātes Fiziskās audzināšanas un sporta katedrā par laborantu. 1984. gadā bija Maskavas valsts universitātes Fiziskās audzināšanas un sporta katedras pasniedzējs. 1984. gadā Šarovs kļuva par Ļiteraturnaja gazeta zinātnes nodaļas korespondentu.

1989. gadā Valērijs Šarovs piedalījās programmā "Kosmoss bērniem". 1989. gada decembrī izgāja sākotnējo medicīnisko apskati kosmonautu atlasei. 1990. gada 11. maijā viņš tika ieskaitīts kosmonautu sagatavošanas grupā. 1992. gada 7. februārī Šarovam piešķirta kvalifikācija "kosmonauts—pētnieks". Kā stāstījis Šarovs, 1980. gadu beigās Japānas televīzijas un radio raidorganizācija TBS nopirka vietu PSRS kosmosa kuģī, un 1989. gadā kosmiskajam lidojumam sāka gatavoties japāņu žurnālisti Tojohiro Akijama un Rioko Kikuči. Padomju žurnālisti ar to nebija apmierināti, jo vēlējās būt pirmie žurnālisti kosmosā. No valsts vadītāja Mihaila Gorbačova tika panāks, ka atlasīja vairākus žurnālistus, to skaitā arī Valēriju Šarovu. Šī gatavošanās kosmiskajam lidojumam notika laikā, kad sagruva Padomju Savienība. Valstī notika milzīgas pārmaiņas, un kosmonautika tika atstāta novārtā. Krievu žurnālistu kosmonautu grupa tika izformēta, bet japānis Tojohiro Akijama veiksmīgi veica lidojumu kosmosā 1990. gada decembrī.

1992. gadā Šarovs kļuva par Ļiteraturnaja gazeta ārštata korespondentu. No 1996. gada viņš bija sabiedriskās apvienības "Tālo Austrumu informācijas centrs". No 1999. gada Šarovs darbojās Maskavā kā neatkrīgais žurnālists.

Miris .


UNESCO Pasaules mantojuma vietas Latvijā

Latvijā atrodas trīs UNESCO Pasaules mantojuma objekti — Kuldīgas vecpilsēta, Rīgas vēsturiskais centrs un Strūves ģeodēziskais loks (kopā ar vairākām citām valstīm). Trīs objekti atrodas kandidātu sarakstā (Latvijas nacionālajā sarakstā). Pirmo objektu Pasaules mantojumu sarakstā reģistrēja 1997. gadā.


Ekvadoras civilā kosmosa aģentūra

Ekvadoras civilā kosmosa aģentūra (, EXA) ir Ekvadoras nevalstiska organizācija, kas darbojas kosmonautikas jomā. Tā dibināta 2007. gada 1. novembrī.


Maskavas Lielais teātris

Maskavas Lielais teātris () ir vēsturisks teātris Maskavā, Krievijā. Dibināts 1825. gadā. Ēkas arhitekts ir Jozefs Bove. Maskavas Lielajā teātrī tiek uzvestas operas un baleta izrādes.

Neoklasicisma stilā celtā teātra galvenā ēka laika gaitā vairākas reizes tikusi pārbūvēta un renovēta. Attēlots uz 100 rubļu banknotes.

Pats Lielā teātra uzņēmums tika dibināts . Sākotnēji izrādes tika aizvadītas privātmājā, tomēr vēlāk tika iegādāts Petrova teātris. Mūsdienās Lielā teātra baleta un operas trupa ir vienas no savas jomas vecākajām un slavenākajām trupām pasaulē. Ar vairāk nekā 200 dejotājiem šī ir lielākā baleta trupa pasaulē. Lielā teātra paspārnē darbojas arī viena no pasaulē prestižākajām baleta skolām pasaulē — Lielā baleta akadēmija.


Tretjakova galerija

Tretjakova galerija () ir mākslas galerija Maskavā, Krievijā. Viena no plašākajām krievu mākslas kolekcijām pasaulē.

Galeriju 1856. gadā dibinājis tirgotājs Pāvels Tretjakovs, viņš kolekcijas izveidei iegādājās dažādu krievu mākslinieku darbus. 1892. gadā kolekcijā kopumā bija ap 2000 darbiem (1362 gleznas, 526 zīmējumi, 9 skulptūras). Mūsdienās galerijas kolekcijā ir vairāk nekā 130 tūkstoši vienību.

Galvenā galerijas ēka Lavrušinskas ielā bija Tretjakovu māja. Galvenās fasādes projekta autors ir Viktors Vasņecovs, celtniecība ilga no 1902. līdz 1904. gadam. 20. gadsimtā galerija paplašinājās līdz vairākām blakus esošām ēkām. Pašreizējā galerijas vadītāja ir Irina Ļebedeva.

2011. gadā galerijas apmeklētāju skaits sasniedza 1,34 miljonus, tas bija trešais apmeklētākais mākslas muzejs Krievijā un 34. — pasaulē.


Kristus Glābēja katedrāle

Maskavas Kristus Glābēja katedrāle () ir katedrāle Maskavā, Krievijā. Atrodas netālu no kremļa. Kopējais baznīcas augstums ir 103 metri, tādējādi šī ir augstākā Austrumu Pareizticīgās baznīcas baznīca. Patriarha klosteris.

Oriģinālo baznīcu cēla vairāk nekā 40 gadus ( — ) 19. gadsimtā pēc Konstantīna Tona projekta. To nojauca Staļina režīma laikā, lai atvēlētu vietu Padomju pils celtniecībai, kas gan tā arī netika uzcelta. 20. gadsimta 90. gados tajā pašā vietā tika uzcelta pašreizējā baznīca pēc Alekseja Deņisova, Zuraba Careteli un Mihaila Posohina projekta.


Ņujorkas Modernās mākslas muzejs

Modernās mākslas muzejs (, MoMA) ir mākslas muzejs Manhatanā, Ņujorkā, ASV. Tiek uzskatīts par ietekmīgāko modernās mākslas muzeju pasaulē. Muzejā galvenokārt ir amerikāņu un Eiropas mākslinieku darbi no 19. gadsimta līdz mūsdienām. Dibināts 1929. gadā. Muzejā atrodas dažādas gleznas, skulptūras, grafiskās mākslas, rūpnieciskā dizaina, arhitektūras darbi, fotogrāfijas, mākslas filmas. 1940. gadā muzejā tika nodibināta Fotogrāfiju nodaļa. Tajā atrodas plaši pazīstama mākslas fotogrāfiju kolekcija, kuru izveidoja bijušais muzeja Fotogrāfiju nodaļas direktors Edvards Steihens.

1939. gadā uzceltā muzeja ēka vēlāk tika paplašināta, 1953. gadā tika izveidots dārzs. 1984. gadā tika pabeigts daudzstāvu tornis un rietumu spārns, ar ko pieejamā muzeja ekspozīcija tika dubultota. Lielāki pārbūves darbi, tai skaitā paplašināšana, izglītības un pētniecības kompleksa izveide, tika pabeigti 2004. gadā.

2013. gadā muzeju apmeklēja gandrīz 3,1 miljons cilvēku, tas bija 15. apmeklētākais mākslas muzejs pasaulē. Pašreizējais muzeja direktors ir Glenns Lorijs.


Neatkarības pils

Neatkarības pils () ietilpst Neatkarības nacionālajā vēstures parkā Filadelfijā, Pensilvānijā, ASV. Šajā ēkā tika apspriesta un pieņemta gan ASV Neatkarības deklarācija, gan ASV Konstitūcija.

Ēkas celtniecība tika pabeigta 1753. gadā, bija paredzēta kā Pensilvānijas provinces likumdevēju sanākšanas vieta. No 1775. līdz 1783. gadam bija galvenā Otrā kontinentālā kongresa tikšanās vieta, 1787. gada vasarā šeit notika konstitucionālā konvencija. 1979. gadā iekļauts UNESCO Pasaules mantojuma sarakstā.


Iruāza jūra

Iruāza jūra (, ) ir Atlantijas okeānam piederīga malas jūra Bretaņas pussalas rietumu galā, bieži tiek uzskatīta par daļu no Ķeltu jūras. Izvietojusies starp Uesānas salu ziemeļos un Sēnas salu dienvidos; ziemeļaustrumos piekļaujas Lamanšam, rietumos — Ķeltu jūrai. Krasta līnija stipri izrobota, austrumu daļā divi gari līči — Brestas līcis un Duarnēnesa līcis. Ziemeļdaļā Molēnas arhipelāgs.

Daļā jūras akvatorijas 2007. gadā nodibināts jūras dabas parks.


Micro Four Thirds sistēma

Micro Four Thirds sistēma (MFT) ir standarts, ko izveidoja Olympus un Panasonic, plašāk to izziņojot 2008. gada 5. augustā, bezspoguļa foto un video kamerām ar maināmiem objektīviem. 2014. gadā, JK Imaging Ltd., kam šobrīd pieder Kodak zīmols, izlaida savu pirmo Micro Four Thirds kameru, Kodak Pixpro S-1.

MFT ir tāds pats attēla sensora izmērs un prasības kā Four Thirds sistēmai, kura tika radīta digitālajām spoguļkamerām. Atšķirībā no Four Thirds, MFT sistēmas specifikācija nepiedāvā telpu spoguļa mehānismam un pentaprizmai, ļaujot veidot mazākas fotokameras ar mazāku attālumu starp objektīvu un sensoru, tāpēc nepieciešami arī mazāki fotoobjektīvi. Ar MFT fotokamerām var izmantot gandrīz jebkuru fotoobjektīvu, ja vien ir pieejama attiecīgā pāreja. Piemēram, var izmantot Four Third objektīvus ar autofokusu, izmantojot Olympus un Panasonic izstrādātās pārejas.


Elektromagnētiskā mijiedarbība

Elektromagnētiskā mijiedarbība ir fundamentāla mijiedarbība, kas realizējas ar elektromagnētiskā lauka starpniecību. Mijiedarbojas daļiņas, kam ir elektriskais lādiņš vai magnētiskais moments. Elektromagnētiskajā mijiedarbībā pastāv vairāk nezūdamības likumi: enerģijas, impulsa, impulsa momenta, lādiņa.

Šī ir aptuveni 10 reižu vājāka mijiedarbība par stipro mijiedarbību un aptuveni 10 reižu intensīvāka par gravitācijas mijiedarbību un aptuveni 10 reižu intensīvāka par vājo mijiedarbību.

Elektromagnētiskās mijiedarbības spēki ir dažādi makroparādībās parādošies spēki, piemēram, berzes spēks, ķīmiskā saite, elastības spēks.


Vikipēdija:Nozīmīgi raksti

Veidots pēc :meta:List of articles every Wikipedia should have saraksta. Kopumā — 1000 rakstu (visi atrodami Vikipēdijā latviešu valodā). Pēc vidēja raksta lieluma Vikipēdijās sarindots šajā lapā. Šajā lapā raksti sarindoti pēc baitu skaita.


Levantes jūra

Levantes jūra () ir Vidusjūras austrumu daļa starp Mazāzijas pussalu un Āfrikas ziemeļaustrumu krastu. Austrumos piekļauja Levantes krastam, no kuras cēlies jūras nosaukums. Rietumu robeža ar Vidusjūras daļu, ko reizēm sauc arī par Lībijas jūru, tiek vilkta no Rāselhelāla zemesraga Kirenaikas ziemeļos Lībijā līdz Gavdas salai dienvidos no Krētas. Jūras ziemeļaustrumos atrodas Kipras sala un akvatoriju starp salu un Mazāzijas pussalu reizēm dēvē par Kilikijas jūru. Dziļākā vieta ir Plīnija dzelme (4384 m) dienvidaustrumos no Krētas.

Jūras dienvidaustrumu daļā ir ievērojams dabasgāzes lauks.


Mamil

Mamil jeb MAMIL ir akronīms angļu valodā ar nozīmi "pusmūža vīrietis likrā" (). Terminu izmanto, lai aprakstītu pusmūža vīrieti, kurš savam vaļaspriekam brauc ar dārgu sacensību velosipēdu, valkājot profesionāla izskata cieši pieguļošu velokreklu un velošortus.

Tiek apgalvots, ka jaunvārdu "mamil" 2010. gadā radījis britu reklāmas izpētes uzņēmums Mintel. Tas ieguva popularitāti Lielbritānija līdz ar Bredlija Viginsa panākumu 2012. gada Tour de France un 2012. gada Vasaras Olimpiskajās spēlēs

Tiek uzskatīts, ka dārga sacīkšu velosipēda iegāde ir veselīgāka reakcija uz pusmūža krīzi kā dārga sporta auto iegāde.

Austrālijā riteņbraukšanas popularitātes pieaugumu pusmūža vīriešu vidū saista ar Tour Down Under sacensību popularitāti un 2011. gada Tour de France uzvarētāju Keidelu Evansu. Arī kādreizējais Austrālijas premjerministrs Tonijs Ebots ir ticis raksturots kā "mamil". Šis popularitātes pieaugums atbalsojies arī Lielbritānijā, kur interesi palielinājušas uzvaras pēdējo gadu Olimpiskajās spēlēs, Tour de France un Pasaules čempionātos.


Maksimilians Šells

Maksimilians Šells (; dzimis , miris ) bija Austrijas un Šveices aktieris.

Pēc 1938. gada Anšlusa kopā ar ģimeni no Vīnes pārcēlās uz Cīrihi Šveicē. Pēc Otrā pasaules kara piedalījies vairākās vācu filmās, pēc tam pārcēlies uz Holivudu.

Par savu otro lomu Holivudā saņēmis Amerikas Kinoakadēmijas balvu kā labākais aktieris galvenajā lomā par lomu filmā "Nirnbergas prāva" (Judgment at Nuremberg). Tēlojis vairākās antinacisma filmās, jo prata gan vācu, gan angļu valodu, piemēram, The Man in the Glass Booth (1975) un "Džūlija" (1977). Par lomām šajās filmās nominēts Amerikas Kinoakadēmijas balvai. Tēlojis arī vairākas ievērojamas personības, par Vladimira Ļeņina tēlojumu televīzijas filmā Stalin (1992) saņēmis Zelta globusa balvu. Piedalījies arī filmās "Jaunie lauvas" (The Young Lions, 1958), Topkapi (1964), The Deadly Affair (1967), The Odessa File (1974), The Day That Shook the World (1975), "Pēdējais tilts" (A Bridge Too Far, 1977), Cross of Iron (1977), The Black Hole (1979), The Freshman (1990), Little Odessa (1994), "Katastrofa" (1998), Vampires (1998) un The Brothers Bloom (2008). Tēlojis arī teātrī.


Britu—amerikāņu karš

Britu—amerikāņu karš jeb 1812. gada karš () bija militārs konflikts starp ASV un Apvienoto Karalisti, tās Ziemeļamerikas kolonijām un Amerikas pamatiedzīvotāju sabiedrotajiem. Konflikts ilga divus ar pusi gadus no 1812. gada jūnija līdz 1815. gada februārim. ASV un Kanādā šis tiek uzskatīts par atsevišķu karu, savukārt Eiropā tas tiek uzskatīts par Napoleona karu daļu. Tika atrisinātas vairākas problēmas, kas bija saglabājušās no ASV Neatkarības kara, tomēr kara rezultātā nenotika robežu maiņa. Strap kara iemesliem tiek minēta britu mēģinājumi ierobežot ASV tirdzniecību, britu Karaliskās Jūras kara flotes veiktā amerikāņu jūrnieku vervēšana, ASV vēlme paplašināt savu teritoriju.


Kolobi

Kolobi (Colobus), arī melnbaltie kolobi, gverecas ir mērkaķu dzimtas zīdītāji, kas apdzīvo plašus Āfrikas apgabalus. Ģints apvieno 5 sugas.


Lībijas jūra

Lībijas jūra (, ) ir kopš senatnes lietots nosaukums Vidusjūras daļai starp Krētas salu un Lībijas krastu Āfrikā, daļēji pārklājas ar austrumos esošo Levantes jūru. Nosaukums izmantots jau antīko ģeogrāfu Polībija, Strabona un Plutarha darbos, nereti tiek izmantots arī mūsdienās.


Strava

Strava (; ; ) ir tīmekļa vietne, sociālais tīkls un mobilā lietotne, kuru izmanto, lai sekotu fiziskām aktivitātēm ar GPS palīdzību. Uzņēmuma galvenā mītne atrodas Sanfrancisko. Biežāk izmantotās aktivitātes šajā lietotnē ir riteņbraukšana un skriešana. Tīmekļa vietne piedāvā līdzīgas funkcijas kā tās konkurenti MapMyRide, RideWithGPS un Endomondo. Pamata pakalpojumi ir bezmaksas, bet par papildu samaksu iespējams iegūt pieeju plašākai statistikai. Vietni izmanto gan profesionāli sportisti, gan amatieri.


2015. gada laikapstākļi Latvijā

Šajā rakstā ir apkopoti 2015. gada laikapstākļi Latvijā. Ar kopējo nokrišņu daudzumu 606 mm (92% no normas), 2015. gads kļuva par 23. sausāko gadu 92 gadu ilgajā periodā un 3. sausāko 21. gadsimtā. Gandrīz visos 2015. gada mēnešos, kā arī visi gadalaikos vidējās gaisa temperatūras bija virs normas, zemāk par normu bija tikai maijā, jūnijā un oktobrī. Gada pirmie trīs mēneši bija siltākais gada pirmais ceturksnis ilggadējo datu rindā, vidējā gaisa temperatūra šajos mēnešos bija 4,6-4,7 grādus virs 1961.-1990. gadu normas. Aprīlī vidējā gaisa temperatūra bija +5,9 °C, kas ir 1,2 grādu vairāk par normu. Maijs un jūnijs bija divi no trim mēnešiem, kad vidējā gaisa temperatūra bija zemāka par normu. Jūlijs iesākās ar karstumu, un no 3. līdz 5. jūlijam vietām maksimālā gaisa temperatūra pakāpās virs +30 °C, bet 2. jūlijā tika reģistrēta līdz šim pati augstākā saules ultravioletās radiācijas indeksa vērtība 7,9 (iepriekš augstākā novērotā vērtība 7,6 bija 2014. gada 11. jūnijā un 2012. gada 3. jūlijā). Jūlija 2. un 3. dekādes bija vēsākas par normu, tāpēc visa mēneša vidējā gaisa temperatūra atbilda 1961.-1990. gadu normai. Augusta sākumā – no 5. līdz. 12. augustam Latvijā bija karstuma vilnis, un 8. augustā Piedrujā tika reģistrēta augusta mēneša maksimālā temperatūra +35,1 °C. Septembrī vidējā gaisa temperatūra bija +13,3 °C, kas ir 1,9 grādus virs normas, bet 17. septembrī Kuldīgā tika novērota šī mēneša visaugstākā gaisa temperatūra: +28,2 °C. Oktobrī vairākas reizes tika novēroti minimālās temperatūras rekordi, un mēneša vidējā temperatūra bija 1,3 grādus zem normas. Gada pēdējie mēnešos vidējā temperatūra atkal bija virs norma, it īpaši, decembra mēnesī, kad mēneša vidējā gaisa temperatūra bija 5,6 grādus virs normas, un 9 dienas lielākajā daļā novērojumu staciju tika uzstādīti jauni maksimālās temperatūras rekordi.


Čina

Čina, oficiāli Činas Pavalsts (), ir viena no Mjanmas pavalstīm valsts ziemeļrietumos. Robežojas ar Indijas Manipuras un Mizoramas štatiem ziemeļos un ziemeļrietumos, Bangladešu — rietumos, Rakhainu — dienvidos un Magvi un Sikainu austrumos. Administratīvais centrs ir Hakha. Iedzīvotāju lielākā daļa pieder činu tautām un ciltīm.

Administratīvā vienība izveidota Birmai iegūstot neatkarību 1948. gadā kā Činu atsevišķais apvidus (). 1974. gada 4. janvārī piešķirts nacionālās pavalsts statuss.


Linkolna

Linkolna (Anglija) — pilsēta Anglijā; Linkolna (ASV) — pilsēta Amerikas Savienotajās Valstīs; Eibija Linkolna.


Abrahams Maslovs

Abrahams Harolds Maslovs (; dzimis , miris ) bija amerikāņu psihologs un filozofs.

Pazīstams ar izveidoto vajadzību hierarhiju, kurā apkopojis cilvēka vispārīgās vajadzības. Bijis psiholoģijas profesors Brandē universitātē, Bruklinas koledžā, The New School for Social Research universitātē un Kolumbijas Universitātē. Pats sevi uzskatījis par psiholoģijas pionieri.


Maslovs

Abrahams Maslovs (Abraham Maslow; 1908—1970) — amerikāņu psihologs un filozofs. Vasilijs Maslovs (Василий Иванович Маслов; 1924—1944) — krievu izcelsmes Sarkanās armijas tankists.


Eiropas valstu un atkarīgo teritoriju uzskaitījums

Šajā sarakstā apkopotas visas Eiropas valstis un atkarīgās teritorijas. Eiropā ir 55 suverēnas valstis (51 atzīta valsts un 4 neatzītas/pašpasludinātas valstis) un 10 nesuverēnas teritorijas. No visām 51 atzītajām valstīm Eiropas Savienības sastāvā ir 27. Saskaņā ar Eiropas ģeogrāfijas definīciju, par Eiropas teritorijas austruma robežu no Āzijas tiek uzskatīti Urālu kalni, Urālas upe, Kaspijas jūra un Kaukāza kalni, bet par dienvidu robežu tiek uzskatīta Melnā jūra, Bosfors un Dardaneļi.


Manā ādā

"Manā ādā" () ir 2013. gada Apvienotās Karalistes, ASV un Šveices kopražojuma zinātniskās fantastikas filma, kuras režisors ir Džonatans Gleizers. Tā veidota pēc Mičela Feibera 2000. gada sireālā romāna "Manā ādā" motīviem. Filmas galveno lomu atveido Skārleta Johansone. Filma stāsta par citplanētieti, kas nodarbojas ar cilvēku, lielākoties vīriešu, ievilināšanu lamatās. Filmas pirmizrāde notika 2013. gada Teljuraidas kinofestivālā, bet plašākai publikai — kinoteātros 2014. gadā. Filma ieguvusi lielākoties pozitīvas atsauksmes no kritiķiem.

2016. gada BBC 100 labāko 21. gadsimta filmu sarakstā "Manā ādā" ierindojās 61. vietā.


WataMote

WataMote, jeb No Matter How I Look at It, It's You Guys' Fault I'm Not Popular! () ir 2013. gada japāņu anime komēdijseriāls un manga sērija, kuru radījuši divu mākslinieku apvienība Niko Tanigava. Seriālu ir režisējis Šins Onuma. Tas stāsta par piecpadsmitgadīgu vidusskolnieci Tomoko Kuroki un viņas kuriozajiem centieniem kļūt populārai savu klasesbiedru vidū.

Anime saņēma pozitīvu vērtējumu, jo īpaši attiecībā uz galveno varoni un viņas balss aktrisi Izumi Kitu, savukārt pretrunīgi tika vērtēts gan animes, gan mangas sociālās trauksmes attēlojums. Šajā animē ir atsauces uz tādām animēm un mangām, kā Death Note un Another. Tā parodē arī otaku kultūru kopumā.


Filadelfijas hromosoma

Filadelfijas hromosoma jeb Filadelfijas translokācija ir specifiska hromosomu anomālija, kura izraisa hronisko mieloleikozi (HML). Tā rodas no apmaiņas ar daļu no gēniem jeb translokācijas starp 9. hromosomu un 22. hromosomu, ko citoģenētiskajā analīzē apzīmē kā t(9;22)(q34;q11). Tā rezultātā izveidojas mutācija jeb hibrīdais gēns BCR-Abl, kurš sastāv no 9. hromosomas Abl gēna (q34 segments) un daļas no 22. hromosomas BCR gēna (q11 segments). Šādas translokācijas klātbūtne ir ļoti jutīgs diagnostisks tests uz HML, jo 95% no HML pacientiem ir Filadelfijas hromosoma (pārējiem ir vai nu slēpta translokācija, ko šis tests neuzrāda, vai arī cits translokācijas variants, kurš skar citu hromosomu vai hromosomas un 9. vai 22. hromosomas garos plecus). Tomēr Filadelfijas (Ph) hromosomas klātbūtne nav pietiekami specifisks tests, lai noteiktu HML diagnozi, jo tā ir atrodama arī akūtās limfoblastiskās leikozes (ALL, 25—30% no gadījumiem pieaugušajiem un 2—10% no bērniem) un reizēm arī akūtās mieloleikozes (AML) gadījumos.


Paraneoplastiskā smadzenīšu deģenerācija

Paraneoplastiskā smadzenīšu deģenerācija (arī PSD) ir viens no paraneoplastiskiem neiroloģiskiem sindromiem. Tā ir autoimūna nemetastātiska ļaundabīga audzēja komplikācija. Tā rodas antivielu, ko ražo daži leikocītu tipi pret audzēja antigēnu, kļūdainas ietekmes dēļ uz nervu sistēmu (galvenokārt smadzenīšu Purkiņe šūnām). Tāpēc attīstās smadzenīšu bojājums un funkciju traucējumi.


Leons fon Buhholcs

Leons Gustavs Vilhelms fon Buhholcs (, dzimis , miris 1910. gadā) bija Aizputē dzimis vācbaltiešu muižnieks un politiķis.

Dzimis muižnieka ģimenē. No 1858. līdz 1861. gadam studēja tieslietas Maskavas universitātē, no 1861. līdz 1863. gadam - Cīrihes universitātē, vēlāk atgriezās dzimtenē. No 1864. līdz 1879. gadam Langsēžu muižas īpašnieks, no 1879. gada - Štakeldangas muižas īpašnieks. No 1894. līdz 1904. gadam - Kurzemes bruņniecības Aizputes apriņķa maršals. Pēc 1905. gada revolūcijas pārcēlās uz Vāciju, dzīvoja Freiburgā, vēlāk Berlīnē, kur miris.


Raibvaržu dzimta

Raibvaržu dzimta (Dendrobatidae) ir bezastaino abinieku dzimta, kas sastopama Dienvidamerikā un Centrālamerikā. Tai pieder vairāk nekā 175 sugu, no kurām lielākā daļa ir spilgti krāsotas.

Daļa raibvaržu caur ādu izdala indi (batrahotoksīnu), kas atbaida plēsējus. Vairākas indiāņu ciltis ar šo indi piesūcināja medībām, retāk savstarpējām cilšu sadursmēm paredzētu bultu uzgaļus. Šādi sašauts putns vai zīdītājs uz vietas tika paralizēts.


Artūrs fon der Ostenzakens

Artūrs Kārlis Jūlijs Ernsts Ādams barons fon der Ostenzakens (, dzimis , miris ) bija vācbaltiešu muižnieks un politiķis.

Dzimis muižnieka ģimenē. No 1864. līdz 1865. gadam studēja ķīmiju Cīrihes universitātē, no 1865. līdz 1866. gadam — ekonomiku Berlīnes universitātē. Aizputes Padures un Apriķu muižas īpašnieks. No 1874. līdz 1875. gadam — Kuldīgas apriņķa maršals, bet no 1878. līdz 1890. gadam — Aizputes apriņķa maršals.


Lū Salome

Lū Salome (, ; dzimusi , mirusi ) bija Krievijā dzimusi vācu autore, psihoanalītiķe un intelektuālo aprindu dalībniece. Ietekmējusi Nīči, Rilki un Freidu.

Dzimusi Krievijas ģenerāļa ģimenē. Pēc tēva nāves 1878. gadā 1880. gadā kopā ar māti devās uz Šveici, vēlāk pārceļoties uz Romu, kur iepazinās ar Nīčes draugu Paulu Rē. 1882. gada 13. maijā Lū Salome iepazinās ar Nīči. Kad pēc kopā pavadītiem mēnešiem Nīče bildināja Salomi, viņa atbildēja ar atteikumu, un attiecības izira.

1887. gadā Lū Salome aprecējās ar valodnieku Frīdrihu Kārli Andreasu, ar kuru celibātiskā laulībā nodzīvoja līdz mūža galam.

1897. gadā Lū Salome Minhenē satika par sevi krietni jaunāko dzejnieku Raineru Marija Rilki, ar kuru viņai izveidojās intensīvas attiecības, kas ilga līdz 1900. gadam. Kopā viņi devās ceļojumā uz Itāliju un Krieviju, kur citu starpā satikās ar Ļevu Tolstoju.


Nitras apgabals

Nitras apgabals () ir viens no Slovākijas apgabaliem. Tas robežojas ar Trnavas apgabalu rietumos, Trenčīnas apgabalu ziemeļos, Banska Bistricas apgabalu austrumos un Ungāriju dienvidos.


Komārno apriņķis

Komārno apriņķis () ir Slovākijas Nitras apgabala administratīvā iedalījuma vienība. Robežojas ar Nitras apgabala Šaļas un Nove Zāmku apriņķiem, Trnavas apgabala Dunajska Stredas un Galantas apriņķiem, kā arī Ungāriju.

Absolūtais vairākums no apriņķa iedzīvotājiem ir etniski ungāri


Putncilvēks

"Putncilvēks" () ir 2014. gada amerikāņu melnā komēdija, kuras režisors, viens no scenārija autoriem un producentiem ir Alehandro Gonsaless Injaritu.

Filma ir par Holivudas aktieri, kas ir slavens ar supervaroņa lomu filmā un cenšas izveidot Reimonda Kārvera stāsta adaptāciju Brodvejā. Tajā galvenās lomas attēlo Maikls Kītons, Zaks Galifjanakis, Edvards Nortons, Andrea Raisboro, Eimija Raiena, Emma Stouna, Naomi Votsa.

Filmas pirmizrāde notika Venēcijas starptautiskajā kinofestivālā, kinoteātros ASV — , kinoteātros Latvijā — . Filma guva labus panākumus, tāpat tika atzīta par vienu no 2014. gada labākajām filmām, vairāku desmitu kritiķu vērtējumā — labākā filma. "Putncilvēks" ticis nominēts dažādiem apbalvojumiem. Filma tika nominēta 87. Kinoakadēmijas balvai 9 nominācijās, 4 nominācijās — "Labākā filma", "Labākais režisors", "Labākais oriģinālscenārijs" un "Labākais operatora darbs" — tika gūta uzvara. Amerikas Kinoinstitūts to atzina par vienu no 11 gada labākajām filmām.


Viesnīca "Diženā Budapešta"

"Viesnīca "Diženā Budapešta"" () ir 2014. gada komēdija, kuras režisors ir Vess Andersons. Filmas sižets veidots pēc rakstnieka Stefana Cveiga darbiem.

Filma ir par konsjeržu (attēlo Reifs Fainss), kas cenšas pierādīt savu nevainību apsūdzībā par slepkavību.

Filmas pirmizrāde notika Berlīnes starptautiskajā kinofestivālā. Filma guva labus panākumus, tika atzīta par vienu no 2014. gada labākajām filmām (9 kritiķu vērtējumā — labākā filma). "Viesnīca "Diženā Budapešta"" tikusi nominēta dažādiem apbalvojumiem, tai skaitā Amerikas Kinoakadēmijas, BAFTA kino balvai un Zelta globusa balvai vairākās nominācijās. 2016. gada BBC 100 labāko 21. gadsimta filmu sarakstā "Viesnīca "Diženā Budapešta"" ierindojās 21. vietā.


Imitācijas spēle

"Imitācijas spēle" () ir 2014. gada amerikāņu biogrāfiskā drāma, trilleris, kura režisors ir Mortens Tildums.

Filmas galvenais varonis ir britu matemātiķis, loģiķis, kriptoanalītiķis un viens no datorzinātnes pionieriem Alans Tjūrings, kam bija nozīmīga loma Nacistiskās Vācijas Enigma koda atšifrēšanā, kas palīdzēja sabiedrotajiem uzvarēt Otrajā pasaules karā. Filmā parādīts arī pēckara periods, kad Tjūrings tika apsūdzēts homoseksualitātē. Filmā Tjūringu tēlo Benedikts Kamberbačs.

Filmas pirmizrāde notika Teljuraidas kinofestivālā. Filma guva panākumus, tā tika nominēta dažādiem apbalvojumiem, tai skaitā 8 Amerikas Kinoakadēmijas balvām, no kurām balvu ieguva Greiems Mūrs par labāko adaptēto scenāriju. Filma tika nominēta arī vairākām BAFTA kino balvām, kā arī Zelta globusa balvām. Lai arī vēsturiski Tjūringa dzīve attēlota visumā diezgan precīzi, daudzi vēsturnieki atzīmē, ka vairāki elementi filmā tikuši atspoguļoti neprecīzi.


Teorija par visu

Filma ir par teorētiskā fiziķa Stīvena Hokinga un viņa bijušās sievas Džeinas Vaildas Hokingas attiecībām, Hokinga panākumiem fizikā un motoro neironu slimības diagnosticēšanu. Tajā galvenās lomas attēlo Edijs Redmeins, Felisita Džonsa, Čārlijs Fokss, Emilija Votsone, Saimons Makbērnijs, Deivids Tjūliss un Kristians Makejs.

Filmas pirmizrāde notika Toronto Starptautiskajā kinofestivālā, kinoteātros Apvienotajā Karalistē — . Latvijā filmas pirmizrāde paredzēta . Filma tika nominēta dažādiem apbalvojumiem, tai skaitā piecām Amerikas Kinoakadēmijas balvām, no kurām saņema vienu — galvenās lomas tēlotājam Edijam Redmeinam. Bez tam tika iegūtas arī vairākas Zelta globusa balvas un BAFTA kino balvas vairākās nominācijās.


Konstantīns Staņislavskis

Konstantīns Staņislavskis (; dzimis Konstantīns Aleksejevs , miris ) bija krievu aktieris un teātra režisors. Pazīstams ar izveidoto ietekmīgo Staņislavska sistēmu (galvenais princips — aktierim ir jāiejūtas lomā, lai viņš spētu "izdzīvot" savu varoni).

Aktiera karjeru sācis 1877. gadā amatieru teātrī "Aleksejevu pulciņš". 1888. gadā piedalījies Maskavas Mākslas un literatūras biedrības dibināšanā. Kopā ar Vladimiru Ņemiroviču-Dančenko 1898. gadā izveidojis Maskavas Dailes teātri. Vairākos teātra iestudējumos dažas lomas attēlojis arī pats. 1918. gadā sāka vadīt Maskavas Lielā teātra Operas studiju, iestudējis vairākas ievērojamas operas. 1935. gadā nodibinājis Operas un drāmas studiju, kas mūsdienās pazīstama kā Staņislavska Mākslas drāmas teātris.


Otello

"Otello" () ir Viljama Šekspīra traģēdija piecos cēlienos. Tiek uzskatīts, ka Šekspīrs to sarakstījis ap 1603. gadu. Lugas sižets veidots pēc Džovanni Batistas Džiraldi (Šintio) īsā stāsta Un Capitano Moro (pirmoreiz publicēts 1565. gadā).

Luga ir par Venēcijas armijas ģenerāli, mauru Otello, kuru viņa karodznieks Jago cenšas sazvērēt pret sievu Dezdemonu, pārliecinot, ka sieva viņu krāpj. Jago to dara atriebjoties Otello par Kasio, nevis viņa iecelšanu par leitnantu. Šekspīra darbu pētniekiem nav vienprātības par Otello rasi. E. A. J. Honingmans, Šekspīra pētnieks, secināja, ka rase ir neskaidra. Tomēr parasti Otello tiek tēlots kā tumšādains.

Tomass Volklijs publicēja lugu 1622. gadā. Pēc gada luga tika iekļauta First Folio Šekspīra lugu krājumā. First Folio iekļautā luga nedaudz atšķiras no 1622. gadā publicētās versijas. Vairākums mūsdienās izdoto lugas tekstu versiju veidotas pēc garākās Folio versijas.

Lugas tēmas aktualitātes dēļ "Otello" tiek bieži iestudēts arī mūsdienās. Luga ir piedzīvojusi arī vairākas ekranizācijas, tikušas veidotas dažādas literāras adaptācijas, operas.

"Otello" daudzkārt ir uzvests arī Latvijas teātros. Jaunajā Rīgas teātrī Māras Ķimeles režisētā "Otello" versija ar Andri Keišu galvenajā lomā tiek izrādīta no 2010. gada. A. Keišs par Otello lomu saņēmis 2010.—2011. gada Spēlmaņu nakts balvu kā Gada aktieris.


Levices apriņķis

Levices apriņķis () ir Slovākijas Nitras apgabala administratīvā iedalījuma vienība. Robežojas ar Nitras apgabala Nove Zāmku, Nitras un Zlate Moravces apriņķiem, Banska Bistricas apgabala Žarnovicas, Banska Štjavnicas, Krupinas un Veļki Krtīšas apriņķiem, kā arī Ungāriju.


Olandes jūra

Olandes jūra (, ) ir nosaukums Baltijas jūras akvatorijas daļai starp Botnijas līci (Botnijas jūru) ziemeļos un Baltijas jūras pamatdaļu dienvidos Austrumos to norobežo Olandes arhipelāgs, rietumos — Skandināvijas pussalas krasts. Dziļākā vieta ir 301 m. Jūras šaurākā daļa diek dēvēta par Dienvidu Kvarkenu. Olandes jūra ir viens no dzīvākajiem kuģu satiksmes ceļiem starp Zviedriju un Somiju


Nitras apriņķis

Nitras apriņķis () ir Slovākijas Nitras apgabala administratīvā iedalījuma vienība. Robežojas ar Nitras apgabala Topoļčanu, Zlate Moravces, Levices, Nove Zāmku un Šaļas apriņķiem, kā arī Trnavas apgabala Galantas un Hlohovecas apriņķiem.

Apriņķa Nova Vesas pie Žitavas ciemā dzimis futbola treneris Dušans Uhrins (Dušan Uhrin, 1943).


Nove Zāmku apriņķis

Nove Zāmku apriņķis () ir Slovākijas Nitras apgabala administratīvā iedalījuma vienība. Robežojas ar Nitras apgabala Komārno, Šaļas, Nitras un Levices apriņķiem, kā arī Ungāriju.

Apriņķa Kamenicas pie Hronas ciemā dzimis futbolists Kornels Salāta (Kornel Saláta, 1985).


Botnijas jūra

Botnijas jūra (, ) ir nosaukums Baltijas jūrai piederošā Botnijas jūras līča dienviddaļai starp Somijas rietumu krastu un Skandināvijas pussalas austrumu krastu. Ziemeļos Kvarkens to savieno ar Botnijas līča pārējo daļu, dienvidos Olandes jūra un Šēru jūra — ar Baltijas jūras pamatdaļu. Jūras austrumu piekrastē 2011. gadā nodibināts Botnijas jūras nacionālais parks. Jūras ziemeļaustrumos izvietotais Kvarkena arhipelāgs ir UNESCO Pasaules mantojuma objekts.


4D BIM

4D BIM ir akronīms 4D būvju informācijas modelēšanai un termins, ko plaši izmanto CAD industrijā, lai aprakstītu viedu 3D CAD (3D dizains izmantojot datoru) komponentu savienošanu ar laiku vai grafiku saistītu informāciju. Terminu 4D ir domāts attiecināt uz ceturto dimensiju: laiku, t. i. 4D ir 3D plus grafiks (laiks).

4D modeļā uzbūve atļauj vairākiem būvprojekta dalībniekiem (no arhitektiem, dizaineriem, līgumslēdzējiem līdz īpašniekiem), vizualizēt visu projekta realizācijas procesu notikumu sērijā un parādīt būvniecības darba progresu projektā īstenošanas laikā. Šai BIM centriskai pieejai projektu menedžmenta tehnikām ir augsts potenciāls uzlabot projekta organizāciju un īstenot būvniecības projektus jebkurā izmērā un sarežģītības pakāpē.


Šēru jūra

Šēru jūra (, ) ir nosaukums Baltijas jūras akvatorijas daļai starp Botnijas līci (Botnijas jūru) ziemeļos un Baltijas jūras pamatdaļu dienvidos Austrumos to norobežo Somijas dienvidrietumu krasts, rietumos — Olandes arhipelāgs. Šajā Baltijas jūras daļā izvietojies pasaulē lielākais arhipelāgs pēc salu skaita tajā — 257 salām platība ir lielāka par 1 km² un ap 17 700 saliņām un šērām platība pārsniedz 0,5 ha. Ieskaitot mazākās šēras un klintis, kopumā jūrā ir ap 50 000 saliņu un klinšu.


Pasauļu karš

"Pasauļu karš" () ir 1898. gada zinātniskās fantastikas romāns. Tā autors ir Herberts Velss. Grāmata stāsta par karu starp cilvēkiem un marsiešiem un ir rakstīta pirmajā personā. Latvijā to sērijā "Fantastikas pasaulē" publicēja izdevniecība "Zinātne" 1970. gadā. Šajā izdevumā ir iekļauts arī priekšvārds un vēl viens Velsa romāns "Kad guļošais mostas."


Zilenīšu apakšdzimta

Zilenīšu apakšdzimta (Polyommatinae) ir viena no astoņām zilenīšu dzimtas (Lycaenidae) apakšdzimtām un ir viena no lielākajām, apvienojot vairāk kā 200 sugas, kas tiek iedalītas 4 ciltīs. Zilenīšu apakšdzimtas sugas sastopamas visā pasaulē. Vislielākā sugu dažādība sastopama Dienvidaustrumāzijā, Āfrikas tropu biomā un Ziemeļu puslodes mērenajā joslā. Pieaugušie īpatņi parasti uzturas to augu tuvumā, ar kuriem barojas to kāpuri, bet paši barojas ar dažādu ziedu nektāru. Kopumā zilenīšu sugas lido īsas distances, lai gan dažas tropu sugas veic garus migrācijas lidojumus. Tēviņus bieži var nivērot uz mitrām smiltīm un dubļiem, bet mātītes pie augiem, uz kuriem tiek dētas olas.


Zilenīšu cilts

Zilenīšu cilts (Polyommatini) ir viena no četrām zilenīšu apakšdzimtas (Polyommatinae) ciltīm, kas apvieno lielāko daļu zilenīšu sugu. Šie nelielie dienas tauriņi sastopami visā pasaulē. Zilenīšu sugām ir raksturīgs dzimumu dimorfisms. Daudzām sugām ir zaigojoši, zili spārni, īpaši bieži šādi spārni ir tēviņiem. Mātītes no virspuses ir brūnas, var būt pa virsu zilgans zaigojums. Ir sugas, kurām arī tēviņi ir brūni. Aizmugurējie spārni noapaļoti, reizēm iekšējiem stūriem nelieli izaugumi, piemēram, astainajam zilenītim (Cupido argiades). Lai noteiktu sugu, zilenīšiem parasti ir jāskatās abas spārnu puses un visdrošāk sugu var noteikt pēc spārna apakšpuses.


Zilenīši

Zilenīši, zilenīšu ģints (Polyommatus) ir zeltainīšu dzimtas (Lycaenidae) ģints, kas ir lielākā un plašākā ģints zilenīšu apakšdzimtā (Polyommatinae). Zilenīši mājo un ir sastopami Palearktikas ekozonā. Lai noteiktu sugu, zilenīšiem parasti ir jāskatās abas spārnu puses un visdrošāk sugu var noteikt pēc spārna apakšpuses.


Lielie zilenīši

Lielie zilenīši, lielo zilenīšu ģints (Phengaris) ir zeltainīšu dzimtas (Lycaenidae) ģints, kas pieder pie zilenīšu apakšdzimtas (Polyommatinae). Mūsdienās šajā ģintī saskaņā ar jaunākajiem ģenētiskajiem pētījumiem ir iekļautas arī kādreizējās tauriņu ģints Maculinea sugas. Grupas bāzes suga ir drudzeņu zilenītis (Phengaris alcon). Visjaunākā suga ģintī ir Juņnaņas zilenītis (Phengaris xiushani), kas tika atklāts 2010. gadā un kas ir endēma Juņnaņas provinces Ķīnā tauriņu suga. Kopumā lielo zilenīšu sugas ir izplatītas visā Eirāzijā. Šīs sugas pārziemo kāpuru stadijā skudru pūžņos, pārziemošanai parasti izvēloties Myrmica un Aphaenogaste ģinšu dzēlējskudru pūžņus. Katrai zilenīšu sugai atbilst sava galvenā skudru suga, kuras pūznī parazitē tauriņu kāpuri, lai arī var nokļūt citu skudru sugu pūžņos. Lai noteiktu sugu, zilenīšiem parasti ir jāskatās abas spārnu puses un visdrošāk sugu var noteikt pēc spārna apakšpuses.


Šaļas apriņķis

Šaļas apriņķis () ir Slovākijas Nitras apgabala administratīvā iedalījuma vienība. Robežojas ar Nitras apgabala Nitras, Nove Zāmku un Komārno apriņķiem, kā arī Trnavas apgabala Galantas apriņķi.

Apriņķa Djakovces ciemā dzimis Estergomas arhibīskaps Justiniāns Ģerģs Šerēdi (Jusztinián György Serédi, 1884 – 1945).


Avianca Ecuador

Avianca Ecuador (agrākais nosaukums AeroGal) ir Ekvadoras lidsabiedrība. Ietilpst Avianca grupā. Galvenā bāze atrodas Mariscal Sucre starptautiskajā lidostā Kito; sekundārā — José Joaquín de Olmedo starptautiskajā lidostā Gvajakilā. Dibināta 1985. gadā.

Avianca Ecuador īpašnieks ir Kolumbijā reģistrētais Avianca Holdings SA, kurš ir pievienojies aliansei Star Alliance.

Lidsabiedrība nodrošina pasažieru un kravu pārvadajumus Ekvadorā kontinenta daļā un uz Galapagu salām, kā arī uz Kolumbiju un Peru.

Lidsabiedrība dibināta 1985. gada novembrī ar nosaukumu Aero Galapagos (saīsinājumā AeroGal), lai nodrošinātu pasažieru un kravu pārvadajumus no Ekvadoras kontinentālās daļas uz Galapagu salām. Sākotnēji tā izmantoja divas lidmašīnas Dornier Do 28.

No 1993. līdz 1995. gadam lidsabiedrība atjaunoja gaisa floti ar 3 Fairchild F-27.

2002. gada iegādāts pirmais Boeing 727-200. 2006. gada jūlijā atklāta pirmā starptautiskā līnija uz Bogotu Kolumbijā. 2008. gadā ar Boeing 757 sākti lidojumi uz Maiami ASV.

2009. gada oktobrī paziņots, ka AeroGal plāno apvienoties ar Kolumbijas lidsabiedrību Avianca un Salvadoras TACA. Apvienošanās process sākts 2010. gada oktobrī. 2012. gadā no Synergy Group nopirkta lidsabiedrība VIP Ecuador. Apvienošanās ar Avianca pabeigta 2013. gadā. 2014. gada 18. jūnijā AeroGal nosaukums mainīts uz Avianca Ecuador.

Līdz 2015. gada sākumam lidsabiedrībai nav atgadījušies nopietni incidenti vai avārijas.


Topoļčanu apriņķis

Topoļčanu apriņķis () ir Slovākijas Nitras apgabala administratīvā iedalījuma vienība. Robežojas ar Nitras apgabala Zlate Moravces un Nitras apriņķiem, Trenčīnas apgabala Nove Mesto pie Vāhas, Bānovces pie Bebravas un Partizānskes apriņķiem, kā arī Trnavas apgabala Hlohovecas un Pještjanu apriņķiem.


Ekvadoras karogs

Ekvadoras karogs sastāv no trīs horizontālām joslām dzeltenā, zilā un sarkanā krāsā. Tas ir ļoti līdzīgs Kolumbijas un Venecuēlas karogam, kas, tāpat kā Ekvadora, bija Lielās Kolumbijas sastāvā. Parasti karoga centrā atrodas Ekvadoras ģerbonis, tomēr eksistē arī variācija bez šī ģerboņa, un to lieto tirdzniecības flotes. Šis variants pilnībā sakrīt ar Kolumbijas karogu, bet Kolumbijas tirdzniecības flotes lieto atšķirīgu karoga dizanu.


Lielais mārsilu zilenītis

Lielais mārsilu zilenītis jeb lielais zilenītis (Phengaris arion) ir zeltainīšu dzimtas (Lycaenidae) tauriņu suga, kas pieder pie lielo zilenīšu ģints (Phengaris). Tas sastopams Eiropā, sākot ar Spānijas ziemeļiem un Skandināvijas dienvidiem. Kādu laiku bijis izmiris Lielbritānijā, bet veiksmīgi atkal reintroducēts Anglijas dienvidrietumos. Eiropas dienvidu robeža iet caur Itāliju, Grieķiju, sasniedzot Kaukāzu. Izplatība austrumu virzienā turpinās līdz Sibīrijas rietumiem, sasniedzot Altaju, Kazahstānas ziemeļrietumus un tā Āzijas dienvidu robeža ir Sičuaņas province Ķīnas vidienē.

Tā kā tauriņa izplatības areāls sarūk un to apdzīvotie biotopi aizaug, lielais mārsilu zilenītis ir īpaši aizsargājama suga visā Eiropā. Zilenītis apdzīvo tādus aizsargājamus biotopus kā pelēkās kāpas, smiltāju zālājus, virsājus ar mārsiliem. Ja biotopā atrodams zilenītis, tas liecina par kopīgo biotopa sugu daudzveidību.


Čitrālieši

Čitrālieši (, Chitrālī) vai Kho () ir viena no Pakistānas tautām. Apdzīvo valsts ziemeļus provinces Hiberpahtunhvas Čitrālas apriņķi. Runā indoirāņu saimes dargu grupas valodā khovārā. Pēc reliģiskās piederības lielākā daļa čitrāliešu ir musulmaņi ismailīti. Galvenā nodarbošanās ir lauksaimniecība un amatniecība. Pēdējās desmitgadēs ievērojamas čitrāliešu kopienas izveidojušās Pešāvarā, Lahorā, Islāmābādā un citās lielākajās Pakistānas ziemeļu pilsētās.


Santodomingo (Ekvadora)

Santodomingo de los Koloradosa (), biežāk saukta vienkārši par Santodomingo, ir pilsēta Ekvadorā, Santodomingo de los Tsačilasas provinces administratīvais centrs. Tā ir ceturtā apdzīvotākā pilsēta valstī ar vairāk kā 305 000 iedzīvotājiem. Pilsēta ir svarīgs komerciālais un ražošanas centrs.


Santodomingo (nozīmju atdalīšana)

Santodomingo ( — Svētais Dominiks) var būt: Santodomingo — Dominikānas galvaspilsēta; Santodomingo — pilsēta Čīlē; Santodomingo — pilsēta Ekvadorā.


Gada dzīvnieks Latvijā

Gada dzīvnieks ir viens no ikgadējiem Latvijas dabas simboliem, kuru katru gadu izraugās Latvijas Dabas muzejs. Parasti par Gada dzīvnieku tiek izraudzīta suga, kurai Dabas muzeja speciālisti vēlas pievērst sabiedrības uzmanību, lai iegūtu vairāk informācijas sugas izpētei vai arī veiktu īpašus pasākumus tās aizsardzībai.

Gada dzīvnieka pasludināšanas mērķis ir ne tikai akcentēt sugas, kurām draud izmiršana, bet rosināt arī diskusijas par Latvijas dabai nozīmīgu sugu saglabāšanu, to attiecībām ar cilvēkiem, likumdošanas prasībām un citiem aspektiem. Par Gada dzīvnieku kalendārajā gadā sabiedrība tiek pastiprināti informēta, izmantotie rezultāti tiek izmantoti publikācijās par sugas izplatību Latvijā.


Šins Onuma

ir japāņu anime un teātra režisors. Viņš ir piedalījies tādu anime seriālu animēšanā kā WataMote, Hellsing, C3 un Dusk Maiden of Amnesia.


SpaceX CRS-5

SpaceX CRS-5 jeb SpaceX Commercial Resupply Services 5 bija ASV uzņēmuma SpaceX bezpilota kravas kosmosa kuģa Dragon lidojums uz Starptautisko kosmosa staciju NASA Commercial Resupply Services (CRS) programmā. To orbītā palaida 2015. gada janvārī. Februārī Dragon nolaižamais aparāts veica kontrolētu nolaišanos okeānā.


Parastais zilenītis

Parastais zilenītis (Polyommatus icarus) ir neliela zeltainīšu dzimtas (Lycaenidae) tauriņu suga, kas pieder pie zilenīšu ģints (Polyommatus). Parastais zilenītis sastopams plašā areālā Palearktikas ekozonā. Tas mājo Eiropā, sākot ar Skandināvijas dienvidiem un beidzot ar vismazākajām Vidusjūras saliņām, Āzijas mērenajā joslā, Ziemeļāfrikā un Kanāriju salās, nesenā pagātnē introducēts Kanādas austrumos Kvebekas provincē. Tā ir visbiežāk Latvijas pļavās novērojamā zilenīšu suga.


Zlate Moravces apriņķis

Zlate Moravces apriņķis () ir Slovākijas Nitras apgabala administratīvā iedalījuma vienība. Robežojas ar Nitras apgabala Levices, Nitras un Topoļčanu apriņķiem, Trenčīnas apgabala Partizānskes apriņķi, kā arī Banska Bistricas apgabala Žarnovicas apriņķi.


Turīnas līķauts

Turīnas līķauts () ir lina drāna, uz kuras var saskatīt ievainota vīrieša attēlu, kura brūces atbilst vietām, kurās tika ievainots Jēzus krustā sišanas laikā. Joprojām nav vienprātības par to, kā šis attēls radies. Tiek uzskatīts, ka tas ir Jēzus Kristus līķauts, kaut gan audekla vecuma noteikšana ar radiooglekļa metodi norāda uz viduslaikiem. Lina drāna glabājas Itālijas ziemeļos, Turīnas pilsētā, Sv. Jāņa Kristītāja katedrālē. Pirmo reizi līķautu atļāva fotografēt 1889. gadā ekspozīcijas laikā Turīnas katedrālē fotogrāfam Secondo Pia. Attēls daudz skaidrāk redzams kā melnbalts negatīvs nekā dabiskajā sēpijas krāsā.

Turīnas līķauta izcelsme un attēls uz tās ir temats plašām debatēm teologu, pētnieku un vēsturnieku vidū. Dažādas zinātniskās un populārzinātniskās publikācijas ir sniegušas argumentus gan par līķauta autentiskumu, gan par tā viltošanu. Ir izvirzītas dažādas zinātniskās teorijas, balstoties uz ķīmiskām, bioloģiskām, medicīniskām un optiskām attēlu analīzēm. 1978. gadā amerikāņu zinātnieku grupa veica detalizētu pārbaudi un neatrada nekādus ticamus pierādījumus tam, kā radies attēls uz audekla. 1988. gadā tika veikts tests ar radiooglekļa metodi lina drānas gabaliņam. Oksfordas Universitāte, Arizonas Universitāte un Šveices Federālais tehnoloģiju institūts apgalvo, ka paraugi, ko viņi ir pētījuši, ir datējami ar viduslaiku periodu starp 1260. un 1390. gadu. Tomēr 1988. gada pētījumu vēl arvien apšauba dažādi statistiķi, vēsturnieki un ķīmiķi. Turīnas līķauts vēl aizvien ir viens no visvairāk pētītākajiem un strīdīgākajiem objektiem cilvēces vēsturē. Turīnas līķautu ciena un godā daudzās kristiešu tradīcijās, tostarp baptisti, luterāņi, katoļi, pareizticīgie.


Cinema 4D

Cinema 4D ir 3D modelēšanas, animācijas un renderēšanas lietotne, ko izveidoja Vācijas uzņēmums MAXON Computer GmbH. Cinema 4D programma paredzēta trīsdimensiju efektu un objektu veidošanai un rediģēšanai. Tā ļauj renderēt objektus ar Guro ēnojuma palīdzību, kā arī atbalsta augstas kvalitātes animācijas renderēšanu.

Sākotnēji CINEMA 4D bija izstrādāts Amiga datoriem 1990. gadu sākumā, un pirmās trīs versijas bija pieejamas tieši šai platformai. Vēloties iegūt plašāku lietotāju skaitu un Amiga tirgus nestabilitātes dēļ, MAXON sāka izstrādāt programmu arī Windows operētājsistēmai un Macintosh datoriem.


Velotrenažieris

Velotrenažieris ir iekārta, ar kuras palīdzību ir iespējams braukt ar velosipēdu, tam paliekot uz vietas. Tos bieži izmanto, lai iesildītos pirms sacensībām vai arī periodos, kad laika apstākļi ir nelabvēlīgi braukšanai. Izmantojot velotrenažieri, braucējs var veikt arī citas darbības, piemēram, skatīties televizoru, neriskējot gūt savainojumu.


Serial Experiments Lain

Serial Experiments Lain () ir sireāla 1998. gada japāņu zinātniskās fantastikas anime. Tā tiek uzskatīta par lēnu un meditatīvu. Vairākas ainas tiek atkārtoti izmantotas un animē ir maz dialogu. Seriāls apskata tādas tēmas, kā cilvēka identitāte, narkotikas un cilvēku atkarība no komunikāciju tehnoloģijām. Anime ir ieguvusi lielākoties pozitīvas atsauksmes no kritiķiem.


Mandani

Mandani ir Ziemeļamerikas pamatiedzīvotāju tauta, kas vēsturiski dzīvoja gar Misūri upes krastiem tagadējā Ziemeļdakotā. Aptuveni puse mandanu uzturas apvienotā triju cilšu (mandanu, hīdatsu, arikaru) rezervātā (Three Affiliated Tribes of the Fort Berthold Reservation), kuru 1870. gadā izveidoja Ziemeļdakotas rietumos.

Mandanu valoda pieder siu valodu saimei. Tā ir kritiski apdraudēta un mūsdienās sadzīvē vairs netiek izmantota.


Khovāra

Khovāra ir indoeiropiešu saimes dardu atzara valoda, kurā runā galvenokārt čitrālieši Pakistānas ziemeļos. Kopējais runātāju skaits tiek lēsts no 242 000 līdz 1 miljonam. Izplatīta lielākoties Čitrālas apriņķī Haiberpahtunhvas provincē un burušaskiem Ghizaras apriņķī Gilgitā-Baltistānā. Ievērojamas khovārā runājošo grupas ir arī lielākajās Pakistānas ziemeļdaļas pilsētās. Rakstība urdu alfabētā. Khovārā tiek izdoti laikraksti, ir radio programmas. Rakstīt un lasīt prasme 15—20% vīriešiem, 1% sievietēm.


Dejas simbolika

Deja ir ķermeņa kustības māksla, parasti mūzikas pavadījumā, izmantojot iestudētus vai improvizētus soļus un kustības. Deju var raksturot noteikta kustību secība, mūzika, pie kuras tā tiek izpildīta, pasākums, kuram tā ir paredzēta. Deja var būt arī kā neverbālā komunikācija.

Deja radusies civilizācijas pašos pirmsākumos, apvienojot dažādas kustības un žestus, kas saistīti ar darba procesu un apkārtējās pasaules ietekmi uz pašu cilvēku. Jau senajos laikos deja tika izmantota kulta un maģijas vajadzībām. Pirmatnējie cilvēki ticēja, ka dejojot ir iespējams pievilkt, izpatikt, atvairīt un apburt ļaunos un labos garus. Lai rituāls būtu vēl iespaidīgāks, lietoja maskas. Lai sausā laikā labvēlīgi iespaidotu dabas spēkus, dejoja īpašas mākoņu deja . Arī senie latvieši pazinuši dejošanu maskās, kura saglabājās līdz pat 19. gadsimta beigām un 20. gadsimta sākumam, kad citās Eiropas zemēs šīs paražas jau sen bija zaudējušas savu pirmatnējo nozīmi. Visas dejas sākotnēji bijušas sakrālas, citiem vārdiem sakot, tām bijis ārpus cilvēka esošs modelis. Dažkārt šis modelis bija totēms vai simbolisks dzīvnieks, viņa kustības tika atdarinātas, lai armaģijas palīdzību novērstu tā konkrēto klātbūtni, vairotu šo dzīvnieku skaitu, panāktu cilvēka iemiesošanos dzīvniekā; citkārt deja tikusi izpildīta, lai iegūtu pārtiku, parādītu godu mirušajiem vai nodrošinātu labu Kosmosa kārtību; dejošana notika arī iniciāciju, maģiski reliģisku ceremoniju laikā ,kāzās .


Ekvadoras ģerbonis

Ekvadoras ģerbonis savā šī brīža izskatā tiek lietots kopš 1900. gada, un tas balstās uz vecāku versiju, kas tika lietots no 1845. gada.

Vairogā ir attēlots Čimboraso vulkāns, no kura iztek Gvaja. Tie simbolizē šo reģionu skaistumu un bagātību. Tvaikonis, kas atrodas uz upes un kura nosaukums ir Guayas. Tas tika uzbūvēts 1841. gadā un ir pirmais upes tvaikonis, kas uzbūvēts Dienvidamerikas rietumu krastā, bet masta vietā tam ir kaducejs, kas simbolizē tirdzniecību un ekonomiku. Vairoga augšā attēlota Saule un Auna, Vērša, Dvīņu un Vēža zodiaka zīmes, kas simbolizē mēnešus, kad notika 1845. gada Marta revolūcija. Andu kondors virs vairoga ir izpletis spārnus, kas simbolizē Ekvadoras spēku un varenību. Vairogam apkārt ir četri Ekvadoras karogi. Lauru lapas pa kreisi simbolizē republikas uzvaras vai, pēc citas versijas, godina varoņus, kas veicinājuši valsts neatkarību. Palmu lapas labajā pusē ir simbols cīņai par neatkarību un brīvību. Fascijs zem vairoga ir simbols republikas pašcieņai.


Graphisoft

Graphisoft SE ar centru Budapeštā, Ungārijā attīsta Building Information Modeling (BIM) jeb Būves Informācijas Modelēšanas programmatūras produktus arhitektiem, interjera dizaineriem un plānotājiem. Graphisoft pieder filiāles Vacijā, ASV, Lielbritānijā, Spānijā, Japānā un ir sava pārstāvniecība Krievijā un Sinapūrā. Uzņēmuma galvenais produkts ir ArchiCAD — arhitektūras dizaina programmatūra, kura attīstījusies kopš 1984 gada Windows un Mac operētājsistēmām.


Guntis Pujāts

Guntis Pujāts (dzimis Madonā) ir bijušais latviešu hokejists, uzbrucējs, vēlāk treneris. Karjeras lielāko daļu aizvadījis Latvijas čempionāta komandās HK Liepājas Metalurgs un HK Zemgale. 2002. un 2016. gadā kļuvis par Latvijas čempionu.

Pašlaik (2020) Pujāts ir Latvijas čempionāta komandas HK Liepāja trenera palīgs.


Karaghandi "Saryarka"

Karaghandi "Saryarka" ir hokeja komanda, kas dibināta 2006. gadā un bāzēta Karaghandi, Kazahstānā. "Saryarka" pašlaik spēlē Krievijas Augstākajā līgā. 2014. un 2019. gadā komanda izcīnīja līgas čempiones titulu. Iepriekš komanda spēlēja Kazahstānas čempionātā, 2010. gadā izcīnot tās čempiones titulu.

Agrāk "Saryarka" rindās spēlējuši Artūrs Salija, Rustams Begovs, Artūrs Kuzmenkovs un Kirils Tambijevs, kā arī Oļegs Sorokins, Vladimirs Mamonovs, Edijs Brahmanis un Ēriks Ševčenko.


Ziemeļu zēni

Ziemeļu zēni (, ) bija Somijas brīvprātīgo pulks Latvijas un Igaunijas brīvības cīņu laikā no 1919. gada janvāra līdz aprīlim. Virspavēlnieks bija somu ģenerālis Martins Vecers, kurš vienlaicīgi bija arī Igaunijas Dienvidu frontes komandieris, savukārt pulka komandieris bija igauņu izcelsmes pulkvedis Hanss Kalms. Liela daļa karavīru bija somu jēgeri, kas jau pirms tam bija piedalījušies Pirmā pasaules kara kaujās Zemgalē.

Pulkam lieli nopelni Kaujā pie Paju un Valkas atbrīvošanā no lieliniekiem 1919. gada 1. februārī.


Dāņu Baltijas palīdzības korpuss

Dāņu Baltijas palīdzības korpuss () bija Dānijas brīvprātīgo vienība 1919. gada Latvijas un Igaunijas brīvības cīņās. Vienības sākotnējo apbruņošanu un apgādi uzņēmās dāņu finansisti, vēlāko apgādi nododot Igaunijas armijas pārziņā.


Indiāņu zemnīca

Indiāņu zemnīca ir kupolveida māja, kas pilnībā vai daļēji pārklāta ar zemi. Šāda veida zemnīcas bija plaši izplatītas Ziemeļamerikā no Lielo līdzenumu austrumiem līdz pirmskolumba kultūru maundiem tagadējos ASV austrumos.

Vēlāk šādās zemnīcās dzīvoja vietsēžu ciltis pauni, mandani, hīdatsi, arikari, kanzi, ponki, omahi un austrumu siu jeb lakoti.

Zemnīcas bija līdz 15 m platas. Katrā namā dzīvoja 20 — 30 cilvēku. Jumtu veidoja no koka spārēm, kuras noklāja ar kārkliem, zāli un velēnām. Jumta centrā bija ar klūgu rāmi pārsegts caurums, caur kuru plūda gaisma. Zemnīca tika uzskatīta par svētu, tāpēc tās būvēšanas laikā noturēja daudzas ceremonijas. Ap centrālo zemnīcas pavardu notika visa sabiedriskā dzīve un namsaimniecība. Nama dziļumā pie ieejas atradās svētnīca. Ieeja bija 3 līdz 3,5 m gara apjumta eja ar iekšējām durvīm no ādām.


Ziemeļaustrumu reģions (Brazīlija)

Ziemeļaustrumu reģions () ir viens no pieciem Brazīlijas reģioniem valsts ziemeļaustrumu daļā. Robežojas ar Ziemeļu reģionu un ar Centrālrietumu reģionu rietumos, ar Dienvidaustrumu reģionu dienvidos. Reģionu ziemeļos un austrumos apskalo Atlantijas okeāns. Reģiona lielākās pilsētas ir Salvadora un Fortaleza. Ziemeļaustrumu reģiona kopējā platība ir 1 554 291 km², pēc 2014. gada datiem reģionā dzīvo 56 186 190 iedzīvotāji. Tas ir trešais lielākais reģions Brazīlijā pēc platības un otrais lielākais pēc iedzīvotāju skaita. Reģiona platība aizņem 18% no kopējās Brazīlijas teritorijas. Ziemeļaustrumu reģions ir sīkāk sadalīts deviņos štatos kā Alagoasa, Baija, Seara, Maraņauna, Paraiba, Pernambuku, Pjaui, Riugrandi du Norti un Seržipi.


ENIAC

ENIAC ( — "Elektroniskais ciparu integrators un dators") bija pirmais elektroniskais vispārējas nozīmes dators. To varēja pārprogrammēt dažādu veidu uzdevumiem. Izgatavots Pensilvānijas Universitātē ASV Armijas vajadzībām 1945. gadā un darbojās līdz 1955. gadam.


Centrālrietumu reģions (Brazīlija)

Centrālrietumu reģions () ir viens no pieciem Brazīlijas reģioniem valsts centrālrietumu daļā. Robežojas ar Ziemeļu reģionu ziemeļos, ar Ziemeļaustrumu reģionu un ar Dienvidaustrumu reģionu austrumos, ar Dienvidu reģionu un ar Paragvaju dienvidos, ar Bolīviju rietumos. Reģiona lielākās pilsētas ir Brazīlijas galvaspilsēta Brazilja un Gojanija. Centrālrietumu reģiona kopējā platība ir 1 606 403 km², pēc 2014. gada datiem reģionā dzīvo 15 219 608 iedzīvotāji. Tas ir otrais lielākais reģions Brazīlijā pēc platības un vismazākais reģions pēc iedzīvotāju skaita. Reģiona platība aizņem 18,86% no kopējās Brazīlijas teritorijas. Centrālrietumu reģions ir sīkāk sadalīts trīs štatos kā Gojasa, Matugrosu, Matugrosu du Sula un federālajā distriktā.


Dace Bula

Dace Bula (dzimusi 1960. gada 18. aprīlī Liepājas rajona Apriķu ciemā) ir latviešu folkloriste, LU Literatūras, folkloras un mākslas institūta vadošā pētniece un direktore.


Dienvidaustrumu reģions (Brazīlija)

Dienvidaustrumu reģions () ir viens no pieciem Brazīlijas reģioniem valsts dienvidaustrumu daļā. Robežojas ar Ziemeļaustrumu reģionu ziemeļos, ar Centrālrietumu reģionu rietumos un ar Dienvidu reģionu dienvidos. Reģionu austrumos apskalo Atlantijas okeāns. Reģiona lielākās pilsētas ir Sanpaulu un Riodežaneiro. Dienvidaustrumu reģiona kopējā platība ir 924 620 km², pēc 2014. gada datiem reģionā dzīvo 85 115 623 iedzīvotāji. Tas ir ceturtais lielākais reģions Brazīlijā pēc platības un vislielākais reģions pēc iedzīvotāju skaita. Reģiona platība aizņem 10% no kopējās Brazīlijas teritorijas. Dienvidaustrumu reģions ir sīkāk sadalīts četros štatos kā Espiritu Santu, Minasžeraisa, Riodežaneiro un Sanpaulu.


Andrejs Dandzbergs

Andrejs Dandzbergs (dzimis , miris ) bija latviešu uzņēmējs un valsts darbinieks. Atmodas laikā tika ievēlēts par PSRS tautas deputātu, bijis Jūras lietu ministrs Godmaņa Ministru padomē.

A. Dandzbergs dzimis Sakas pagastā, netālu no Pāvilostas. 1964. gadā beidzis Liepājas jūrskolu. Tālāk izglītojies Kaļiņingradas Zivsaimniecības un zivrūpniecības tehniskajā institūtā, kur 1969. gadā ieguvis inženiera - kuģa mehāniķa diplomu, pēc tam strādājis par galveno inženieri zvejnieku kolhozā "Selga" Lapmežciemā, kolhozu padomē Engurē un zvejnieku kolhozā "Padomju zvejnieks". 1989. gadā ievēlēts par kolhoza "Padomju zvejnieks" priekšsēdētāju.

1989. gadā Dandzbergs tika ievēlēts par PSRS tautas deputātu Tukuma 318. nacionāli teritoriālajā apgabalā. 1991. gadā apstiprināts par Jūras lietu ministru Ivara Godmaņa vadītajā Ministru padomē. 1993. gadā Andrejs Dandzbergs kļūst par apdrošināšanas sabiedrības BTA (Baltijas transporta apdrošināšana) līdzdibinātāju un prezidentu.

Andrejs Dandzbergs miris pēc smagas slimības. Pēc viņa nāves viens no Dandzberga dēliem - Gints nomainīja tēvu BTA prezidenta amatā.

2000. gadā apgādā "Likteņstāsti" tika izdota Andrejam Dandzbergam veltīta atmiņu grāmata "Andrejs".


Dienvidu reģions (Brazīlija)

Dienvidu reģions () ir viens no pieciem Brazīlijas reģioniem valsts dienvidu daļā. Robežojas ar Centrālrietumu reģionu un ar Dienvidaustrumu reģionu ziemeļos, ar Paragvaju un ar Argentīnu rietumos, ar Urugvaju dienvidos. Reģionu austrumos apskalo Atlantijas okeāns. Reģiona lielākās pilsētas ir Kuritiba un Portualegri. Dienvidu reģiona kopējā platība ir 576 774 km², pēc 2014. gada datiem reģionā dzīvo 29 016 114 iedzīvotāji. Tas ir piektais lielākais reģions Brazīlijā pēc platības un trešais lielākais reģions pēc iedzīvotāju skaita. Reģiona platība aizņem 6,76% no kopējās Brazīlijas teritorijas. Dienvidu reģions ir sīkāk sadalīts trīs štatos kā Parana, Riugrandi du Sula un Santakatarina.


Tartu Universitātes slimnīca

Tartu Universitātes slimnīca () ir universitātes slimnīca, kas atrodas Tartu, Igaunijā.


Sardīnijas jūra

Sardīnijas jūra (, , , ) ir nosaukums Vidusjūras akvatorijas daļai starp Baleāru salām rietumos un Sardīnijas salu austrumos. Dažkārt tiek pieskaitīta Baleāru jūrai. Jūras garums austrumu—rietumu virzienā ir ap 420 km, lielākais dziļums — 3068 m dienvidrietumos no Menorkas salas. Lielākā pilsēta un osta krastā ir Algero Sardīnijas ziemeļrietumos.


Augsti integrētā prakse

Augsti Integrētā prakse (AIP)() ir projektēšanas un būvniecības process, kas apvieno sadarbības un integrācijas metodes, lai ar interaktīvu, visaptverošu prakses izmantošanu uzlabotu produktivitāti šajā nozarē. Šis partnerības process ļauj komandai darboties integrētā vidē, izmantojot progresīvās piegādes metodikas projektu nodošanai, radot augstas veiktspējas komandas ar sadarbības rīkiem, kā piemēram, būves informācijas modelēšana (BIM) un virtuālā projektēšana un būvniecība (VDC), ilgtspējas un LEAN būvniecības procesi. Citas AIP jomas un procesi ir šādas:

Integrācija Inovācijas Kultūra Rūpnieciskā ražošana Projektēšanas atbalsta process Biznesa modelis Darbības sfēra un programmēšana Paredzamā attīstība Izmaksu kontrole Kvalitāte & drošības uzlabojumi Līgumi


Kubilis

Kubilis ir uzvārds. Personas ar uzvārdu "Kubilis" Jānis Kubilis (dz.1923), latviešu aktieris; Josifs Kubilis (1878—1917), lietuvas sabiedriskais darbinieks, deputāts.


Autodesk

Autodesk, Inc. ir starptautiska ASV datorprogrammatūru izstrādes kompānija, kas veido programmas arhitektūras, ražošanas, inženierijas un izklaides industrijām. Galvenā Autodesk mītne atrodas Sanrafaelā, Kalifornijā, bet tai pieder biroji arī citās pilsētās visā pasaulē.

Kompāniju 1982. dibināja Džons Volkers, kurš līdzdarbojās pirmo AutoCAD, Autodesk pazīstamākās programmas, versiju izstrādē. Arhitektu un inženieru plaši izmantotās AutoCAD un Revit programmas kalpojušas gan Rietumu puslodes augstākās ēkas One World Trade Center projektēšanai, gan Tesla automašīnu izstrādei.

Lai gan ilgstoši Autodesk veiksmīgākais produkts viennozīmīgi bijis AutoCAD, mūsdienās kompānija nodarbojas ar dažādu citu profesionāļiem un tieši pretēji - pašiem klientiem - paredzētu programmu izstrādi, turklāt daudzas no tām studiju vajadzībām ir pieejamas bez maksas. Starp klāsta jaunpienācējiem izceļas Revit, kas ir Autodesk piedāvātais risinājums būves informācijas modelēšanai.


Gvajakilas līcis

Gvajakilas līcis ) ir līcis Klusā okeāna piekrastē, Dienvidamerikas rietumos. Līča ziemeļu robeža ir Salinas pilsēta Ekvadorā, bet dienvidu robeža — Parinjasa rags Peru. Līcī ietek vairākas Ekvadoras un Peru upes. Līča nosaukums cēlies no Gvajakilas pilsētas nosaukuma. Lielākā daļa Ekvadoras eksporta iet caur Gvajakilas līci.


Digitālā arhitektūra

Digitālā arhitektūra ir reālas vai virtuālas būves, kas radītas ar datorizētās arhitektūras projektēšanas, programmēšanas un simulāciju palīdzību. Šis termins tiek lietots arī, lai apzīmētu ēkas, kurās tiek izmantotas digitālās tehnoloģijas, piemēram, ēkas ar digitālām, interaktīvām fasādēm.

Digitālā arhitektūra sevī ietver ne tikai reālas, bet arī virtuālas būves, kas veidotas nevis no fiziskiem materiāliem, bet darbojas kā no atsevišķiem elementiem veidota digitālā karte. Šādas virtuālas būves atrodamas kibertelpā, piemēram, virtuālās pasaulēs un tērzētavās.

Veidojot digitālo arhitektūru, dators netiek lietots tikai kā idejas prezentācijas rīks un "digitāls papīrs". Ar programmatūras palīdzību forma tiek veidota un transformēta.


Čuhloma

Čuhloma () ir pilsēta Krievijā, Kostromas apgabalā, Čuhlomas rajona administratīvais centrs. Izvietojusies apgabala ziemeļdaļā Čuhlomas ezera dienvidaustrumu krastā.


Benue

Benue () (arī Čadas upe, Čada) ir Nigēras upes kreisā krasta pieteka. Upes garums ir aptuveni 1083—1400 km. Benue ir svarīgs transporta ceļš tuvējajā apkārtnē upes vieglās kuģojamības dēļ. Upe sākas Adamavas kalnos Kamerūnas ziemeļos, no kurienes tā tek pa Nigērijas valsts teritoriju. Nigērijā tā tek caur Garvas pilsētu un Mandara kalnu reģionā ietek Nigērā.

2012. gada oktobrī Benue applūda, kas izraisīja indīgo čūsku populācijas palielināšanos Bauči reģionā. Nākamā gada jūlijā tika paziņots, ka no čūsku kodumiem Bauči apgabalā miruši aptuveni 200 cilvēku.

Upes augstecē, Kamerūnas teritorijā, ierīkots Benues nacionālais parks.


Angara

Angara (, ) ir upe Krievijā, Jeņisejas lielākā labā krasta pieteka. Nosaukums cēlies no burjatu valodas saknes «anga» (анга) — 'atvērts', arī 'aiza'. Vēstures dokumentos pirmoreiz minēta 13. gadsimtā Rašīda ed Dīna aprakstos kā Ankaramurena. Ilgu laiku upes lejtece saucās Verhņaja Tunguska (Верхняя Тунгуска) un tikai 1623. gadā kazaks Pantelejs Pjanda, atgriežoties no trīs gadus ilgas ekspedīcijas uz Ļenas augšteci, noskaidroja, ka Angara un Verhņaja Tunguska ir viena un tā pati upe.


Viļņas Universitātes slimnīca

Viļņas Universitātes slimnīca () ir universitātes slimnīca, kas atrodas Viļņā, Lietuvā.


Karolinskas Universitātes slimnīca

Karolinskas Universitātes slimnīca () ir universitātes slimnīca, kas atrodas Stokholmā, Zviedrijā. Kopā ar Karalisko Kārļa institūtu tā veido vienu no lielākajiem medicīnas, zinātnes un izglītības centriem Ziemeļeiropā.


Vikipēdija:Wikimedians of Latvia User Group

Wikimedians of Latvia (Latvijas vikimedisti) ir neformāla dalībnieku grupa, kas pārstāv dalībniekus, kuri darbojas latviskajā Vikipēdijā un citos projektos, veidojot saturu latviski un par Latviju un ar to saistītajām tēmām. 2015. gada 5. martā Wikimedia Foundation šo grupu oficiāli atzina.

Plašāka informācija par grupas aktivitātēm ir pieejama angļu valodā WikiMedia meta vietnē.


Brazīlijas reģioni

Brazīlijas reģioni () ir Brazīlijas iedalījuma vienības. Šie reģioni nav ierakstīti konstitūcijā vai noteikti likumos, bet tos izmanto, lai būtu vieglāk pārskatīt Brazīlijas ģeogrāfiju, kā arī sociālos un ekonomiskos faktorus. Brazīlija ir iedalīta piecos reģionos, katrs no reģioniem sastāv no vismaz trīs štatiem.


SAEREO

Servicios Aéreos Ejecutivos Saereo S.A. (darbojas ar zīmolu SAEREO) ir Ekvadoras lidsabiedrība. Tās bāze izvietota Mariscal Sucre starptautiskajā lidostā Kito. Dibināta 1994. gadā. SAEREO ietilpst pārvaldītājsabiedrībā Grupo Aries.

Lidsabiedrība nodrošina pasažieru un kravu pārvadajumus Ekvadorā reguulāros ridojumus un čarterreisos, kā arī veic medicīnas evakuācijas pakalpojumus.

SAEREO gaisa pamatfloti veido divas lidmašīnas Embraer EMB 120 Brasilia un divas Beechcraft 1900. Tai ir arī vairākas mazās lidmašīnas un helikopteri.


9. rajons

"9. rajons" () ir 2009. gada zinātniskās fantastikas filma. Tās režisors ir Nīls Blomkamps, to producējis Pīters Džeksons. Galveno lomu filmā atveido Šarlto Koplijs. Filma balstīta uz 2005. gada īsfilmas Alive in Joburg motīviem. Tā stāsta par cilvēku attieksmi pret citplanētiešu ierašanos, kā arī par galveno varoni, kurš infekcijas dēļ filmas gaitā kļūst arvien līdzīgāks šiem citplanētiešiem. Liela daļa filmas ir filmēta dokumentālu filmu stilā. Filma nominēta četrām Amerikas Kinoakadēmijas balvām.


Varenais Zirnekļcilvēks

"Varenais Zirnekļcilvēks" () ir ASV multiplikācijas seriāls. Tas tika pārraidīts no 2008. gada 8. marta līdz 2009. gada 18. novembra. Seriāla sižets balstīts uz Stena Lī komiksu motīviem par Zirnekļcilvēku. Latvijā seriāls tiek translēts telekanālā TV3. Lai gan seriāla autori sākotnēji gribēja veidot 65 sērijas, seriālā ir tikai 26 sērijas.


Tasejeva

Tasejeva () ir Sibīrijas upe, Angaras kreisā un tās lielākā pieteka Krievijas Federācijas Krasnojarskas novadā. Veidojas, satekot Udai un Birjusai, tek ziemeļrietumu virzienā starp Pieangaras plato austrumos un Jeņisejas skraustu rietumos. Upes garums ir 116 km, bet skaitot ar tās lielāko satekupi Udu — 1240 km. 15—20 km pēc satekas tek pa šauru ieleju, tālāk pārtop par līdzenumu upi. Ietek Angarā 68 km no tās ietekas Jeņisejā. Tasejeva visā garumā kuģojama. Aizsalst no oktobra līdz maijam.

Upe nosaukumu ieguvusi 17. gadsimtā no tungusu valdnieka Taseja vārda.


Nīls Blomkamps

Nīls Blomkamps (, dzimis ) ir Dienvidāfrikas filmu un īsfilmu režisors, scenārists un producents, kā arī animators. Pazīstams kā filmas "9. rajons" režisors. Nominēts Zelta globusa un Amerikas Kinoakadēmijas balvai.


Dzonkolans

Dzonkolans () ir 1750 metrus augsts kalns Karintijas Alpos, kurš atrodas Friuli-Venēcijas Džūlijas reģionā Itālijā. Tas ir viens no sarežģītākajiem kāpumiem profesionālajā šosejas riteņbraukšanā un Giro d'Italia izmantots piecas reizes (2003, 2007, 2010, 2011, 2014), bet Giro Donne vienreiz (1997). Pirmajos divos notikušajos posmos uzvarēja Džilberto Simoni, bet 2010. gadā tas bija Ivans Baso, 2011. gadā Igors Antons un 2014. gadā Maikls Rodžerss. Vienīgajās sieviešu sacensībās uzvarēja Fabiana Luperīni.

Kalnā atrodas arī slēpošanas kūrorts Ravaskleto ar 22 km nogāzēm un slēpojamo augstumu starp 950 un 1750 metriem.


Džordžs Ketlins

Džordžs Ketlins bija amerikāņu gleznotājs, kurš vislielāko atpazīstamību ieguva kā daudzu Ziemeļamerikas indiāņu portretu autors.

Džordžs Ketlins piedzima Pensilvānijā. Amerikas pamatiedzīvotāju kultūra nākamo mākslinieku valdzināja jau kopš bērnības. Jaunais Ketlins daudzas stundas pavadīja medījot, zvejojot vai meklējot indiāņu artefaktus. Viņu spēcīgi iespaidoja mātes stāsti par notikumiem pierobežā kolonizācijas laikā un par viņas kā jaunas meitenes nokļūšanu vietējās indiāņu cilts gūstā.


Laikmetīgās mākslas centrs

Latvijas Laikmetīgās mākslas centrs ir nevalstiska organizācija, kas organizē laikmetīgās mākslas projektus Latvijā un ārvalstīs. Latvijas Laikmetīgās mākslas centrs (LLMC) veidots kā platforma laikmetīgās mākslas procesu veicināšanai un popularizēšanai.

LLMC direktore ir mākslas zinātniece un kuratore Solvita Krese. LLMC birojs atrodas Rīgā, Alberta ielā 13, 7. stāvā.


2015. gada Latvijas čempionāts šahā

2015. gada Latvijas šaha čempionāts - Latvijas šaha čempionāts vīriešiem un sievietēm, kas notika Rīgā no 30. aprīļa līdz 6. maijam 2015. gadā Latvijas Investīciju un attīstības aģentūras telpās (Pērses iela 2, 2. stāvs).


Šaritē — Berlīnes Universitātes slimnīca

Šaritē - Berlīnes Universitātes slimnīca vai Berlīnes Universitātes medicīna () ir viena no lielākajām pasaules universitātes slimnīcām, kas atrodas Berlīnē, Vācijā. Kopā ar Berlīnes Humbolta Universitāti un Berlīnes Brīvo Universitāti tā veido vienu no lielajiem medicīnas, zinātnes un izglītības centriem Eiropas Savienībā.

Tā izvietojas četrās klīniskajās bāzēs dažādās Berlīnes daļās un ietver gandrīz 100 dažādu klīniku un institūtu, kas apvienoti 17 centros (CharitéCenters).


Irmingera jūra

Irmingera jūra () ir Atlantijas okeānam piederīga malas jūra tā ziemeļrietumos. Izvietojusies Grenlandes dienvidaustrumu piekrastē, ziemeļaustrumos Dāņu šaurums to savieno ar Grenlandes jūru, austrumos jūru norobežo Islandes rietumu piekraste un Reikjanesas grēda. Nosaukta par godu dāņu hidrogrāfam, viceadmirālim Karlam Ludvigam Kristiānam Irmingeram (1802—1888), kura vārdā nosaukta arī jūru šķērsojošā siltā Irmingera straume.


Peptīdi

Peptīdi ( — 'barojošs') ir vielas, kuru molekulas sastāv no ķēdē savienotiem divu vai vairāku aminoskābju atlikumiem. Saites, kas savā starpā saista aminoskābju atlikumus, sauc par peptīdsaitēm —C(O)NH—. No divām aminoskābēm sastāvošus peptīdus sauc par dipeptīdiem, no trim — par tripeptīdiem utt. Peptīdus, kuru molekulās ir līdz 20 aminoskābju atlikumu, dēvē par oligopeptīdiem, bet peptīdus ar garāku ķēdi — par polipeptīdiem. Ja aminoskābju atlikumu ir vairāk par 50, tādus polipeptīdus parasti sauc par olbaltumvielām.

Hipotēzi par to, ka peptīdi sastāv no aminoskābēm, izvirzīja vācu ķīmiķis Hermanis Emils Fišers 1900. gadā, bet 1905. gadā viņš izstrādāja peptīdu sintēzes metodi laboratorijā. Fišers ieteicis arī pašu terminu 'peptīds'.

Daudziem peptīdiem piemīt liela bioloģiska aktivitāte. Pēc bioregulējošās iedarbības peptīdus iedala peptīdu hormonos (oksitocīns, vazopresīns, glikagons), apetīti un gremošanas procesus regulējošos peptīdos (gastrīns, leptīns), neiropeptīdos (endorfīni, enkefalīni) u.c.


Huans Hosē Floress

Huans Hosē Floress i Aramburu (; —) bija venecuēliešu ģenerālis, kurš kļuva par Ekvadoras Republikas augstāko vadītāju un vēlāk par pirmo Ekvadoras prezidentu. Vēlāk viņš amatā pavadīja vēl divus termiņus no 1839. līdz 1843. un no 1843. līdz 1845. gadam un bieži viņu sauc par "Republikas dibinātāju".


Floress

Edisons Floress (Edison Flores, 1994) — Peru futbolists; Huans Hosē Floress (Juan José Flores; 1800—1864) — venecuēliešu ģenerālis un Ekvadoras prezidents; Kike Sančess Floress (Quique Sánchez Flores; 1965) — Spānijas futbolists un futbola treneris.


Lsm.lv

LSM.lv ir Latvijas Sabiedrisko mediju — Latvijas Radio un Latvijas Televīzijas — veidots ziņu portāls. Portāls oficiāli savu darbību uzsāka .

Ziņu portāla izveidi paredzēja Ministru kabineta programma sabiedrības saliedēšanas, nacionālās identitātes un valsts valodas pozīcijas nostiprināšanai, kas tika izveidota 2012. gada pavasarī. 2012. gada rudenī valsts budžeta grozījumos piešķīra 82,3 tūkstošus latu, bet darbības uzturēšanai līdz 2015. gadam (ieskaitot) vēl 50 tūkstošus latu gadā.

Portāla LSM.lv apmeklējums 2020. gada martā bijis rekordaugsts — 746 655 unikālie apmeklētāji pēc "Gemius" datiem. Tas ļāvis ierindoties tā gada lasītāko portālu topa trešajā vietā.

2014. gada martā portāls LSM.lv saņēma Latvijas Žurnālistu asociācijas "Izcilības balvu" par labāko vizualizāciju mediju darbā 2013. gadā. To saņēma LSM.lv autori — Markus Kokanens un Teemu Hotti ar savu publikāciju sēriju "Pētījumi komiksos". Portāls 2014. gadā ir arī ieguvis NEPLP ceļojošo balvu "Celmlauža" par inovācijām radio un televīzijas darbībā 2013. gadā.

Portāla galvenā redaktore ir Marta Cerava.


Tārtiņu dzimta

Tārtiņu dzimta (Charadriidae) ir tārtiņveidīgo kārtas (Charadriiformes) dzimta, kas pieder pie bridējputnu apakškārtas. Tā apvieno 67 sugas, kas tiek iedalītas 11 ģintīs un divās apakšdzimtās. Šīs dzimtas putni sastopami gandrīz visos kontinentos, izņemot Antarktīdu, sākot ar arktisko tundru un beidzot ar tropu pludmalēm. Parasti tie mājo ūdenskrātuvju tuvumā atklātās ainavās, jūru piekrastēs, pļavās, tundrā, stepē un pustuksnešos, gan sausās, gan mitrās ekozonās. Dažas sugas mājo dziļi iekšzemē, tālu prom no ūdenstilpēm, piemēram, Austrālijas tārtiņš (Peltohyas australis), kurš sastopams Austrālijas tuksnesī. Vairāku tārtiņu dzimtas sugu izdzīvošana mūsdienās ir apdraudēta.


Ķīvīšu apakšdzimta

Ķīvīšu apakšdzimta (Vanellinae) ir viena no divām tārtiņu dzimtas (Charadriidae) apakšdzimtām, kas apvieno 25 mūsdienās dzīvojošas sugas un kas tiek iedalītas 3 ģintīs. Ķīvīšu apakšdzimtas sugas sastopamas gandrīz visos kontinentos, izņemot Antarktīdu. Šīs grupas tuvākie radinieki ir otra tārtiņu dzimtas apakšdzimta — tārtiņu apakšdzimta (Charadriinae). Latvijā sastopama viena ķīvīšu apakšdzimtas suga — ķīvīte (Vanellus vanellus).


Tārtiņu apakšdzimta

Tārtiņu apakšdzimta (Charadriinae) ir viena no divām tārtiņu dzimtas (Charadriidae) apakšdzimtām, kas apvieno 42 mūsdienās dzīvojošas sugas un kas tiek iedalītas 8 ģintīs. Tārtiņu apakšdzimtas sugas sastopamas gandrīz visos kontinentos, izņemot Antarktīdu. Tārtiņi mājo dažādās ekozonās, izņemot Sahāras tuksnesi un polāros reģionus. Šīs grupas tuvākie radinieki ir otra tārtiņu dzimtas apakšdzimta — ķīvīšu apakšdzimta (Vanellinae).


Ķīvītes

Ķīvītes, ķīvīšu ģints (Vanellus) ir tārtiņu dzimtas (Charadriidae) ģints, kas apvieno 23 sugas. Latvijā sastopama viena ķīvīšu ģints suga — ķīvīte (Vanellus vanellus). Ķīvīšu ģintī iekļautas gandrīz visas ķīvīšu apakšdzimtas (Vanellinae) sugas. Zinātniskais nosaukums Vanellus atvasināts no latīņu valodas un latviski nozīmē "mazais vēdeklis", dodot atsauci uz ķīvīšu spārnu vēdu tipisko troksni, atgādinot vēdekļa kustības troksni.


Dzeltenie tārtiņi

Dzeltenie tārtiņi, dzelteno tārtiņu ģints (Pluvialis) ir tārtiņu dzimtas (Charadriidae) ģints, kas apvieno 4 mūsdienās dzīvojošas sugas. Tās ligzdo ziemeļu puslodes vai nu Arktikas, vai mērenās joslas reģionā. Latvijā sastopamas 3 dzelteno tārtiņu ģints sugas: dzeltenais tārtiņš (Pluvialis apricaria), tundras tārtiņš (Pluvialis fulva) un jūras ķīvīte (Pluvialis squatarola). Dzeltenais tārtiņš ir izvēlēts par Latvijas Gada putnu 2015.


TAME

TAME EP Linea Aerea del Ecuado (darbojas ar zīmolu TAME) ir Ekvadoras nacionālā lidsabiedrība. Galvenā bāze atrodas Mariscal Sucre starptautiskajā lidostā Kito. Dibināta 1962. gadā. Lidsabiedrība pieder valstij.

TAME nodrošina regulārus pasažieru pārvadājumus valsts teritorijā, kā arī uz Argentīnu, ASV, Brazīliju, Čīli, Kolumbiju, Kubu, Meksiku, Panamu, Peru un Venecuelu. Tā veic arī čarterreisus. TAME gaisa flotē ir 24 lidmašīnas.

Lidsabiedrība dibināta 1961. gada 17. decembrī ar nosaukumu Transportes Aereos Militares Ecuatorianos (saīsinājumā TAME). To sākotnēji apkalpoja Ekvadoras gaisa spēki. Pirmais lidojums veikts decembrī ar lidmašīnu Dakota C-47.

2011. gadā lidsabiedrība no gaisa spēku pakļautības pārveidota par valdībai piederošu kapitālsabiedrību.

TAME ir piedzīvojusi vairākus incidentus un katastrofas. Traģiski beigušies lidojumi 1976., 1981., 1983., 1984., 1988., 1998. un 2002. gadā.


Uda

Uda (), lejtecē arī Čuna (Чуна), ir Sibīrijas upe, Tasejevas labā satekupe. Sākas no kalnu ezera Udas grēdā netālu no Tivas robežas. Tek ziemeļu virzienā pa Vidussibīrijas plakankalni. Lejpus Čunskas tiek saukta par Čunu. Satekot ar Birjusu, veido Angaras lielāko pieteku Tasejevas upi. Jauktā ūdens pieplūde, ledus sega no oktobra līdz aprīlim. Lielākās apdzīvotās vietas krastos ir Ņižņeudinska un Čunska. Upi šķērso Transsibīrijas dzelzceļš.


IDEA Architectural

IDEA Architectural ir Būvniecības informatīvās modelēšanas BIM CAD programmatūra arhitektiem un dizaineriem, kas veidota pamatojoties uz CAD 4M Programmatūras kompānijas programmām. IDEA BIM struktūra, nodrošina gudrā datormodeļa veidošanu ar lielu dizaina precizitāti, kas tiešā ceļā tiek pievienots trīsdimensionālajam modelim. Visi celtniecības procesa elementi (t. i., sienas, ailas, pārsegumi, sijas, kāpnes, jumti utt.) ir papildinātie objekti, kas ietver raksturojošo parametru atribūtika. Tiem var brīvi mainīt formu, izmantojot parametru dialogus un atbilstošos algoritmus, tādējādi nodrošinot lietotājiem ērtu modelēšanas vidi. Arhitektūras projekts tālāk tiek skatīts caur kvalitatīvu vizualizāciju, 3D/4D caurskate un citas iespējas, piemēram, izejmateriālu specifikācijas komponentos, ar GPS piesaistītas topogrāfiskas koordinātes, integrācija starp IDEA un citiem trīsdimensiju lietojumprogrammām no 4M BCeltniecības Dizaina Institūta programmatūrām (t.i.SMALKA deputāts).

IDEA Architectural ir ievērojama, jo to iespējams savienot ar citām BIM modelēšanas programmatūrām, piemēram, AutoCAD un DWG, kas veicina vieglu pāreju CAD lietotājiem.


Beni departaments

Beni departaments () ir viens no deviņiem Bolīvijas departamentiem valsts ziemeļaustrumu daļā. Robežojas ar Pando departamentu ziemeļos, ar Lapasas departamentu rietumos, ar Kočabambas departamentu dienvidos un ar Santakrusas departamentu dienvidaustrumos, kā arī ar Brazīliju ziemeļaustrumos. Departamenta administratīvais centrs un lielākā pilsēta ir Trinidāda. Beni departamenta kopējā platība ir 213 564 km², pēc 2012. gada datiem departamentā dzīvo 425 780 iedzīvotāji. Tas ir otrais lielākais departaments Bolīvijā pēc platības un astotais lielākais departaments pēc iedzīvotāju skaita. Departamenta platība aizņem 19,44% no kopējās Bolīvijas teritorijas. Departaments ir sīkāk sadalīts astoņās provincēs.


Miozīns

Miozīns ( — 'muskulis') ir viena no kontraktilajām olbaltumvielām, kas nodrošina muskuļu saraušanos un ietilpst miofibrillu sastāvā. 40—60 % no kopējā muskuļu olbaltumvielu daudzuma ir miozīns. Miozīna molmasa ir apmēram . Miozīns savienojas ar otru miofibrillu olbaltumvielu — aktīnu — un veido aktomiozīna kompleksu, kas ir galvenais muskuļu saraušanās sistēmas komponents. Svarīga miozīna īpašība ir spēja sašķelt adenozīntrifosforskābes makroerģiskās saites un pārveidot to enerģiju mehāniskajā enerģijā, tādējādi miozīns darbojas kā ferments, kas nodrošina ATF hidrolīzi.

Miozīna gigantiskās molekulas savā starpā polimerizējas un veido miofibrillu sastāvā ietilpstošās tā saucamās resnās protofibrillas, no kurām izliecas miozīna molekulu "galviņas", kas veido it kā tiltiņus uz tievajām protofibrillām, kas sastāv galvenokārt no aktīna. Muskulim aktivējoties, miozīna molekulas maina savu formu, tā galviņas noliecas un velk līdzi aktīna pavedienus. Tādējādi muskulis saraujas.


Mate

Mate (, no ) ir tradicionāls Dienvidamerikas dzēriens ar augstu kofeīna saturu. Īpaši populārs tas ir Argentīnā, kur to kā tradīciju aizsargā likums, Urugvajā, Paragvajā, Bolīvijas Gran Čako reģionā un Brazīlijas Dienvidu reģionā, kā arī mazākā mērā Čīles dienviddaļā, Sīrijā un Libānā. To pagatavo, iemērcot žāvētas mates auga lapas karstā ūdenī.

Mati pasniedz izdobta pudeļķirbja koplietošanas traukā ar metāla salmiņu. Salmiņu Latīņamerikas valstīs sauc par bombilla, portugāļu valodā — par bomba, bet arābu valodā — par bombija vai vispārīgāk par masassa. Salmiņu tradicionāli veido no sudraba. Komerciāli pieejamie salmiņi parasti ir no jaunsudraba (alpaka), nerūsošā tērauda vai dobas cukurniedres. Ķirbi sauc par mate vai guampa, Brazīlijā — par cuia vai cabaça. Pat ja ūdeni ņem no termosa, dzērienu dzer no tradicionālā trauka.


Olivers Stouns

Viljams Olivers Stouns (; dzimis ) ir amerikāņu kinorežisors, scenārists un producents. Stouns ir kara veterāns, piedalījies Vjetnamas karā kā karavīrs. Veidojis vairākas filmas par Vjetnamas kara tematiku. Ieguvis trīs Amerikas Kinoakadēmijas balvas — vienu par labāko adaptēto scenāriju filmai "Pusnakts ekspresis" (Midnight Express, 1978), un divas balvas kā labākais režisors par filmām "Armijas vads" (1986) un "Dzimis 4. jūlijā" (Born on the Fourth of July, 1989). Pazīstams arī kā politisku dokumentālo filmu autors.


Roberts Pētersons

Roberts Pētersons (dzimis 1995. gada 14. janvārī Ventspilī) ir latviešu mūziķis, dziedātājs.

Starptautiska konkursa laureāts (Grand Prix Berliner Perle 2010), konkursa "Eirodziesma 2012" Latvijas reģionālās atlases finālists ar dziesmu "She's a queen", populārā latviešu mūzikas festivāla "Muzikālā banka" vairāku gadu dalībnieks), radio hitu izpildītājs un autors — "Cīrulis", "Man pieder tik daudz", "Es esmu pamodies", "Sāksim no jauna", "Nelaid projām".

Muzicējis kopā ar Raimondu Paulu, sadarbojies ar mūzikas producentu Guntaru Raču, kā arī strādājis ar vairākiem citiem Latvijā pazīstamiem producentiem — Gintu Stankeviču, Egīlu Mežu, Modri Skaistkalnu, Artūru Palkeviču, Midi, Kristapu Krievkalnu, Māri Priedi, mūziķiem — Kažu, Andri Ērgli, Jāni Strazdu, Māri Kupču, Ikaru Ruņģi, Leonu Sējānu un citiem.

2014. gada septembrī klajā laidis debijas albumu "Apturēts laiks" ar 12 oriģināldziesmām.


Dzeltenais tārtiņš

Dzeltenais tārtiņš (Pluvialis apricaria) ir vidēja auguma tārtiņu dzimtas (Charadriidae) bridējputns. Ģeogrāfisko variāciju nav.

Dzeltenā tārtiņa zinātniskais nosaukums Pluvialis apricaria atvasināts no latīņu valodas un latviski nozīmē "apsauļojies lietusnesējs" (pluvialis — "lietu nesošs, lietains" un apricari — "apsauļot"). Nosaukumā ir atsauce uz dzeltenraibumoto tārtiņa muguru — "apsauļotais", bet "lietus daļa" attiecas uz tautas vērojumiem, ka "tārtiņš sasauc lietu".


Upes tārtiņš

Upes tārtiņš jeb upju tārtiņš (Charadrius dubius) ir maza auguma tārtiņu dzimtas (Charadriidae) bridējputns, kas sastopams Eirāzijā un Āfrikā. Izdala trīs pasugas.


Čukisakas departaments

Čukisakas departaments () ir viens no deviņiem Bolīvijas departamentiem valsts dienvidu daļā. Robežojas ar Tarihas departamentu dienvidos, ar Potosi departamentu rietumos, ar Kočabamba departamentu ziemeļos, ar Santakrusas departamentu ziemeļaustrumos, kā arī ar Paragvaju austrumos. Departamenta administratīvais centrs un lielākā pilsēta ir Bolīvijas galvaspilsēta Sukre. Čukisakas departamenta kopējā platība ir 51 524 km², pēc 2012. gada datiem departamentā dzīvo 600 728 iedzīvotāji. Tas ir astotais lielākais departaments Bolīvijā pēc platības un piektais lielākais departaments pēc iedzīvotāju skaita. Departamenta platība aizņem 5% no kopējās Bolīvijas teritorijas. Departaments ir sīkāk sadalīts desmit provincēs.


Vikipēdija:Plašsaziņas līdzekļu publikācijas

Šis ir saraksts ar publikācijām plašsaziņas līdzekļos par Vikipēdiju latviešu un latgaliešu valodā. Sarakstā iekļaujamas publikācijas, kur Vikipēdija ir viens no galvenajiem tematiem.


Štūrovo

Štūrovo () ir pilsēta Slovākijā, Nitras apgabala Nove Zāmku apriņķī Donavas kreisajā krastā iepretim Ungārijas pilsētai Estergomai, ar kuru to savieno 1944. gadā nopostītais un tikai 2001. gadā atjaunotais Marijas Valērijas tilts.


Latvijas čempionāts šosejas riteņbraukšanā individuālajā braucienā

Latvijas čempionāts šosejas riteņbraukšanā individuālajā braucienā ir ikgadējas sacensības, kurās noskaidro Latvijas čempionu.


Hodžkina limfoma

Hodžkina limfoma jeb limfogranulomatoze (; arī Hodžkina slimība, ļaundabīgā granulēma) ir ļaundabīga audzēja veids, kas primāri ietekmē limfātisko sistēmu un sekundāri pārējos nelimfoīdos orgānus metastazēšanās ceļā. Audzējs var lokalizēties vienā orgānā vai kaut kādā ķermeņa apgabalā vai būt ģeneralizētā formā, izplatoties pa visu limfātisko sistēmu, kaulu smadzenēs, aknās un citos orgānos. Limfomas ir limfātiskas sistēmas audzēji un attīstās no limfmezglu audiem. No visiem limfomu gadījumiem aptuveni 40% ir Hodžkina limfoma.

Epstaina—Bāras vīrusa provocētas infekciozās mononukleozes gaita var pāraugt Hodžkina limfomā. Hodžkina limfomai raksturīga slimības izplatība no viena limfmezgla uz citu un sistēmiska simptomu attīstīšanās. Raksturīgākā Hodžkina limfomas histoloģiskā atradne ir multinukleāri lakunāri histiocīti.

Slimība norit ar limfmezglu augšanu, un tai raksturīga viļņaina gaita un intoksikācija, ķermeņa temperatūras kāpšana, svīšana, ādas nieze un pakāpeniski pieaugoša kaheksija.